cyanic-selkie/wikianc huggingface dataset:
ಅಡೀಡಸ್
ಟೆನಿಸ್
thumb|ವೃತ್ತಿಪರ ಟೆನಿಸ್ ಆಟಗಾರ ಆಂಡಿ ಮರ್ರೆಅಡೀಡಸ್ ಟೆನಿಸ್ ಆಟಗಾರರನ್ನು ಪ್ರಾಯೋಜಿಸಿದೆ ಹಾಗೂ ಇತ್ತೀಚೆಗೆ ಒಂದು ನೂತನ ರಾಕೆಟ್ ಗಳ ಪಂಙ್ತಿಯನ್ನು ಆರಂಭಿಸಿದೆ. ಫೆದರ್ ಎಂಬುವುದು "ಮಾಮೂಲು ಆಟಗಾರ"ರಿಗೆ, ರೆಸ್ಪಾನ್ಸ್ ಎಂಬುವುದು "ಕ್ಲಬ್ ಆಟಗಾರ"ರಿಗೆ ತಯಾರಿಸಲಾಗಿದ್ದು, ಅಡೀಡಸ್ "ಪಂದ್ಯಾವಳಿಗಳ ಆಟಗಾರ"ರಿಗೆ ೧೨.೨ ಔನ್ಸ್ ಬ್ಯಾರಿಕೇಡ್ ಪ್ರವಾಸ ಮಾಡಲ್ ಅನ್ನು ಉದ್ದೇಶಿಸಿದೆ. ಅಡೀಡಸ್ ಈ ಕೆಳಕಂಡ ವೃತ್ತಿಪರ ಆಟಗಾರರಿಗೆ ಪ್ರಮುಖವಾಗಿ ವಸ್ತ್ರ, ಉಡುಗೆತೊಡುಗೆ, ಮತ್ತು ಪಾದತೊಡುಗೆಗಳನ್ನು ಪ್ರಾಯೋಜಿಸುತ್ತಿದೆ: ಆನಾ ಇವಾನೋವಿಕ್, ಆಂಡಿ ಮರ್ರೆ, ಮಾರಿಯಾ ಕಿರಿಲೆಂಕೊ, ಕ್ಯಾರೋಲಿನ್ ವಾಝ್ನಿಯಾಕ್ಕಿ, ಜಸ್ಟಿನ್ ಹೆನಿನ್, ಜೋ-ವಿಲ್ ಫ್ರೆಡ್ ತ್ಸೋಂಗಾ, ದಿನಾರಾ ಸಫೀನಾ, ಡೇನಿಯೆಲಾ ಹಾಂಟುಚೋವಾ, ಅಲೀಷಿಯಾ ಮೋಲಿಕ್, ಫರ್ನಾಂಡೋ ವರ್ಡಾಸ್ಕೋ, ಗಿಲ್ಲೆಸ್ ಸೈಮನ್, ಫರ್ನಾಂಡೋ ಗೊಂಝಾಲೆಝ್, ಫ್ಲೇವಿಯಾ ಪೆನ್ನೆಟಾ, ಲಾರಾ ರಾಬ್ಸನ್, ಮೆಲೇಯ್ನ್ ಔಡಿನ್, ಮತ್ತು ಸೊರಾನಾ ಸಿರ್ಸ್ಟಿಯಾ. ಅಡೀಡಸ್ ಟೆನಿಸ್ ಉಡುಗೆತೊಡುಗೆಗಳು ಕ್ಲೈಮಾಕೂಲ್ ತಂತ್ರಾಂಶವನ್ನು ಹೊಂದಿರುತ್ತವೆ; ಇದು ಇತರ ಅಥ್ಲೆಟಿಕ್ ಜೆರ್ಸೀಗಳು ಮತ್ತು ಷೂಗಳಲ್ಲೂ ಕಂಡುಬರುತ್ತದೆ. ನವೆಂಬರ್ ೨೦೦೯ರಲ್ಲಿ ವಿಶ್ವ ಕ್ರಮಾಂಕದಲ್ಲಿ ೪ನೆಯವರಾದ ಆಂಡಿ ಮರ್ರೆ ಅಡೀಡಸ್ ಅತ್ಯಂತ ಹೆಚ್ಚು ಸಂಭಾವನೆ ಇತ್ತ ಆಟಗಾರರೆಂದು ದೃಢೀಕೃತವಾಯಿತು; ಅವರ ೫ ವರ್ಷಗಳ ಒಪ್ಪಂದಕ್ಕೆ ಅವರಿಗೆ ನೀಡಿದ ಮೊಬಲಗು $೨೪.೫ಮಿಲಿಯನ್ ಎಂದು ವರದಿಯಾಗಿದೆ. ಅಡೀಡಸ್ ಪ್ರಾಯೋಜಿಸಿದ ಆಟಗಾರರು ಅಡೀಡಸ್ ಆಟಗಾರರ ಅಭಿವೃದ್ಧಿ ಯೋಜನೆಯ ಪ್ರಯೋಜನವನ್ನು ಪಡೆಯಬಹುದು; ಈ ಕಂಪನಿಯು ಆಟಗಾರರಿಗೆ ತರಬೇತಿದಾರರು, ದೈಹಿಕ ಯುಕ್ತತೆ ಕಾಪಾಡಿಕೊಳ್ಳುವುದನ್ನು ಹೇಳಿಕೊಡುವ ತರಬೇತುದಾರರು, ಮತ್ತು ಕ್ರೀಡಾ ಮಾನಸಿಕತಜ್ಞರ ಸೇವೆಯನ್ನು ತಾನು ಪ್ರಾಯೋಜಿಸಿದ ಆಟಗಾರರಿಗೆ ಒದಗಿಸಿ ಅವರ ವೃತ್ತಿಪರ ಬದುಕು ಮತ್ತಷ್ಟು ಉತ್ತಮಗೊಳ್ಳಲು ನೆರವಾಗುತ್ತದೆ. ಈ ಯೋಜನೆಯಡಿಯಲ್ಲಿ ದಂತಕಥೆಗಳೇ ಆದ ತರಬೇತಿದಾರರಾದ ಡ್ಯಾರ್ರೆನ್ ಕಾಹಿಲ್ ಮತ್ತು ಸ್ವೆನ್ ಗ್ರೋಯೆನ್ವೆಲ್ಡ್ ಸಹ ಇದ್ದಾರೆ. ಸಿಂಸಿನಾಟಿಯಲ್ಲಿ, ಮೇಸನ್ ನಲ್ಲಿ ನಡೆದ ATP ಟೆನಿಸ್ ಪಂದ್ಯಾವಳಿಯಲ್ಲಿ, ಈ ಕಂಪನಿಯು ಬಾಲ್-ಬಾಯ್ ಮತ್ತು ಬಾಲ್-ಗರ್ಲ್ ಸಮವಸ್ತ್ರಗಳನ್ನು ಸಹ ಪ್ರಾಯೋಜಿಸಿದೆ.
ಗಾಲ್ಫ್‌
ಅಡೀಡಸ್ ಗಾಲ್ಫ್ ಅಡೀಡಸ್, ಒಂದು ಜರ್ಮನ್-ಮೂಲದ ಕ್ರೀಡಾ ವಸ್ತ್ರಗಳನ್ನು ತಯಾರಿಸುವ ಗುಂಪು, ಮತ್ತು ಅಡೀಡಸ್ ಗುಂಪಿನ ಒಂದು ಭಾಗವಾಗಿದ್ದು ಇದರಲ್ಲಿ ರೀಬಕ್ ಕ್ರೀಡಾ ಉಡುಗೆತೊಡುಗೆಗಳ ಕಂಪನಿ,ಟೈಲರ್ ಮೇಡ್ ಅಡೀಡಸ್ ಗಾಲ್ಫ್ ಕಂಪನಿ ಮತ್ತು ರಾಕ್ ಪೋರ್ಟ್ ಗಳು ಸೇರಿವೆ. ಅಡೀಡಸ್ ಗುಂಪು ಕ್ರೀಡಾ ವಸ್ತುಗಳ ಕೈಗಾರಿಕೆಯಲ್ಲಿ ಜಾಗತಿಕ ಪ್ರಮುಖ ಕಂಪನಿಗಳಲ್ಲಿ ಒಂದಾಗಿದೆ ಹಾಗೂ ಅಡೀಡಸ್ ನ ಮೂರು ಮೂಲ ವಿಭಾಗಗಳಾದ ರೀಬಕ್, ಟೈಲರ್ ಮೇಡ್-ಅಡೀಡಸ್ ಗಾಲ್ಫ್, ಮತ್ತು ಅಡೀಡಸ್ ಗಾಲ್ಫ್ ಮೂಲಕ ವ್ಯಾಪಕವಾದ ಉತ್ಪನ್ನಗಳ ಸಾಲುಗಳನ್ನು ತಯಾರಿಸಿ ಮಾರುತ್ತದೆ ಮತ್ತು ಅಡೀಡಸ್-ಬ್ರ್ಯಾಂಡ್ ಗಾಲ್ಫ್ ವಸ್ತ್ರಗಳು, ಪಾದತೊಡುಗೆಗಳು ಮತ್ತು ಉಪಕರಣಗಳನ್ನು ಉತ್ಪಾದಿಸುತ್ತದೆ. ಕಂಪನಿಯ ಕಾಲಾನುಕ್ರಮಣಿಕೆ: ೧೯೯೭ರಲ್ಲಿ ಅಡೀಡಸ್ AG ಆಲ್ಪೈನ್ ಸ್ಕೀ ತೊಡುಗೆಗಳನ್ನು ತಯಾರಿಸುವಲ್ಲಿ ವಿಶೇಷತೆ ಹೊಂದಿದ್ದ ಸಾಲ್ಮನ್ ಗ್ರೂಪ್ ಅನ್ನು ತನ್ನದಾಗಿಸಿಕೊಂಡು ಅದರ ಸಂಯುಕ್ತ ಅಧಿಕೃತ ಹೆಸರನ್ನು ಅಡೀಡಸ್-ಸಾಲ್ಮನ್ AG ಎಂದು ಬದಲಾಯಿಸಿತು; ಏಕೆಂದರೆ ಈ ಕೊಳ್ಳುವಿಕೆಯ ಜೊತೆಜೊತೆಗೇ ಅಡೀಡಸ್ ಟೈಲರ್ ಮೇಡ್ ಗಾಲ್ಫ್ ಕಂಪನಿ ಮತ್ತು ಮ್ಯಾಕ್ಸ್ ಫೀ ಗಳನ್ನೂ ಕೊಂಡಿತಾದ್ದರಿಂದ ನೈಕ್ ಗಾಲ್ಫ್ ನ ಪ್ರತಿಸ್ಪರ್ಧಿಯಾಗಲು ಇದು ಪೂರಕವಾಯಿತು. ಸಾಲ್ಮನ್ ಟೈಲರ್ ಮೇಡ್ ನಲ್ಲಿದ್ದ ತನ್ನ ಹತೋಟಿಯ ಹಕ್ಕನ್ನು ಹಾಗೂ ಇತರ ಕ್ರೀಡಾ ಉಪಕರಣಗಳ ಕಂಪನಿಗಳನ್ನು ಜಾಗತಿಕ ದೈತ್ಯವಾದ ಅಡೀಡಸ್ AGಗೆ ಮಾರಿಬಿಟ್ಟಿತು. ೧೯೯೮ರಲ್ಲಿ ಅಡೀಡಸ್ ಗಾಲ್ಫ್ USA ತನ್ನ ವ್ಯವಹಾರದ ಚಟುವಟಿಕೆಗಳನ್ನು ಟುವಾಲಾಟಿನ್, ಒರೆಗಾನ್,ನಿಂದ ಕಾಲ್ಸ್ ಬಾಡ್, ಕ್ಯಾಲಿಫೋರ್ನಿಯಾದ ಅಡೀಡಸ್-ಸಾಲ್ಮನ್ ಈ ಕಂಪನಿಯನ್ನು ತೆಗೆದುಕೊಂಡ ಟೈಲರ್ ಮೇಡ್ ನ ಕೇಂದ್ರಕಚೇರಿಗೆ ವರ್ಗಾಯಿಸಿತು; ಅಡೀಡಸ್ ಗಾಲ್ಫ್ USAಯಲ್ಲಿನ ೩೦ ನೌಕರರಿಗೆ ಬದಲಿ ಹುದ್ದೆ ನೀಡಬೇಕಾಗಿತ್ತು. ಕಾರ್ಲ್ಸ್ ಬಾಡ್ ಅದರ ಮೂಲ ಸ್ಪರ್ಧಿಗಳಾದ ಕಾಲವೇ ಗಾಲ್ಫ್ ಕಂಪನಿಯ ಮೂಲಕಚೇರಿಯೂ ಆಗಿದೆ. ೧೯೯೯ರಲ್ಲಿ ಟೈಲರ್ ಮೇಡ್ ಮತ್ತು ಅಡೀಡಸ್ ಗಾಲ್ಫ್ ಉಸ ಎರಡೂ ಒಂದಾಗಿ ಟೈಲರ್ ಮೇಡಅಡೀಡಸ್ ಗಾಲ್ಫ್ ಎಂಬ ನೂತನ ಕಂಪನಿಯು ಆರಂಭವಾಯಿತು; ಅದರ ಕೇಂದ್ರಕಚೇರಿಯು ಕಾರ್ಲ್ಸ್ ಬಾಡ್ ನಲ್ಲಿ ಸ್ಥಾಪಿಸವಾಯಿತು. ಮಾರ್ಕ್ ಕಿಂಗ್ ಅನ್ನು ತಾವು ಮಾರಾಟ ಪ್ರತಿನಿಧಿಯಾಗಿ ತಮ್ಮ ವೃತ್ತಿಜೀವನವನ್ನು ೧೯೮೧ರಲ್ಲಿ ಆರಂಭಿಸಿದ್ದ ಕಂಪನಿಗೇ ಅಧ್ಯಕ್ಷರನ್ನಾಗಿ ನೇಮಿಸಲಾಯಿತು; ಏತನ್ಮಧ್ಯೆ ಅವರು ಸ್ವಲ್ಪ ಕಾಲ ಕಾಲವೇ ಗಾಲ್ಫ್ ಬಾಲ್ ಕಂಪನಿಯಲ್ಲಿ ೧೯೯೮ರಲ್ಲಿ ಮಾರಾಟ ಮತ್ತು ವ್ಯಾಪಾರಕ್ಷೇತ್ರದ ಉಪಾಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದರು. ನವೆಂಬರ್ ೨೦೦೮ರಲ್ಲಿ ಆಷ್ ವರ್ಥ್ (ವಸ್ತ್ರಗಳು) ಟೈಲರ್ ಮೇಡ್ ಅಡೀಡಸ್ ಗಾಲ್ಫ್ ನ ಸಂಪೂರ್ಣ ಮಾಲಿಕತ್ವದ ಉಪಾಂಗವಾಯಿತು ಹಾಗೂ ಇದು ಅಡೀಡಸ್ ಗಾಲ್ಫ್ ನ ಸಂಯೋಜಿತ ಪ್ರದರ್ಶನಯೋಗ್ಯ ಉಡುಗೆಗಳಿಗೆ ಸರಿತೂಗುವಂತೆ ಹೊಂದಾಣಿಕೆಯಾಯಿತುb. ಉತ್ಪನ್ನ ಅಡೀಡಸ್ ಗಾಲ್ಫ್ ವಸ್ತ್ರಗಳು, ಪಾದತೊಡುಗೆಗಳು ಹಾಗೂ ಪುರುಷರು, ಮಹಿಳೆಯರು ಮತ್ತು ಯುವಕರಿಗೆ ಬೇಕಾದ ಉಪಕರಣಗಳನ್ನು ಮಾರಾಟ ಮಾಡುತ್ತದೆ. ಪುರುಷರ ಉತ್ಪನ್ನಗಳಲ್ಲಿ ಪಾದರಕ್ಷೆಗಳು, ಷರ್ಟ್ ಗಳು, ಪ್ಯಾಂಟ್ ಗಳು, ಹೊರ ಉಡುಪುಗಳು, ಒಳ ಉಡುಪುಗಳು ಮತ್ತು ನೇತ್ರತೊಡುಗೆಗಳು ಸೇರಿವೆ. ಸ್ತ್ರೀಯರ ವಸ್ತುಗಳು ಪಾದರಕ್ಷೆಗಳು, ಷರ್ಟ್ ಗಳು, ಚಡ್ಡಿಗಳು, ಸ್ಕರ್ಟ್ ಗಳು, ಪ್ಯಾಂಟ್ ಗಳು, ಹೊರ ಉಡುಪುಗಳು, ಒಳ ಉಡುಪುಗಳು ಮತ್ತು ನೇತ್ರತೊಡುಗೆಗಳನ್ನು ಒಳಗೊಂಡಿದೆ. ಯುವಕರ ವಸ್ತುಗಳು ಹುಡುಗ ಮತ್ತು ಹುಡುಗಿಯರ ಪಾದರಕ್ಷೆಗಳು, ವಸಸ್ತ್ರಗಳು, ಮತ್ತು ನೇತ್ರತೊಡುಗೆಗಳನ್ನೊಳಗೊಂಡಿದೆ.
ಕ್ರಿಕೆಟ್
೧೯೯೦ರ ದಶಕದಲ್ಲಿ ಅಡೀಡಸ್ ಖ್ಯಾತ ಭಾರತೀಯ ಬ್ಯಾಟ್ಸ್ ಮನ್ ಸಚಿನ್ ತೆಂಡುಲ್ಕರ್ ರನ್ನು ತಮ್ಮ ಕಂಪನಿಯ ಪ್ರಾತಿನಿಧ್ಯಕ್ಕಾಗಿ ಸಹಿ ಹಾಕಿಸಿಕೊಂಡಿತು ಮತ್ತು ಅವರಿಗಾಗಿ ಷೂಗಳನ್ನು ತಯಾರಿಸಿತು. ಪಂದ್ಯಗಳನ್ನು ಆಡುವಾಗ ತೆಂಡುಲ್ಕರ್ ಅಡೀಡಸ್ ಷೂಗಳನ್ನೇ ಧರಿಸುತ್ತಿದ್ದಾರೆ. ಅಡೀಡಸ್ ಸಚಿನ್ ತೆಂಡುಲ್ಕರ್ ಕ್ರೀಡೆಯಲ್ಲಿ ತೊಡಗಿರುವ ಭಂಗಿಗಳ ಚಿತ್ರಗಳನ್ನೂ ನಿರ್ಮಿಸಿತು. ೨೦೦೮ರಲ್ಲಿ ಅಡೀಡಸ್ ಇಂಗ್ಲಿಷ್ ಕ್ರಿಕೆಟ್ ಮಾರುಕಟ್ಟೆಗೆ ಲಗ್ಗೆ ಹಾಕಿ. ಇಂಗ್ಲಿಷ್ ಬ್ಯಾಟಿಂಗ್ ತಾರೆ ಕೆವಿನ್ ಪಿಯೆಟರ್ಸನ್ ರನ್ನು, ವುಡ್ ವರ್ಮ್ ನೊಂದಿಗೆ ಅವರು ಹೊಂದಿದ್ದ ಆಜೀವ ಒಪ್ಪಂದ ರದ್ದಾದ ನಂತರ, ಪ್ರಾಯೋಜಿಸಿತು. ವುಡ್ ವರ್ಮ್ ಆರ್ಥಿಕ ಮುಗ್ಗಟ್ಟಿಗೆ ಸಿಲುಕಿದುದರಿಂದ ಈ ಅವಕಾಶ ಒದಗಿಬಂದಿತು. ನಂತರದ ವರ್ಷದಲ್ಲಿ ಕಂಪನಿಯು ಪಿಯೆಟರ್ಸನ್ ರ ಜೊತೆ ಆಡುವ ಇಂಗ್ಲೆಂಡ್ ಆಟಗಾರ ಇಯಾನ್ ಬೆಲ್, ಪಾಕಿಸ್ತಾನಿ ಆಟಗಾರ ಸಲ್ಮಾನ್ ಬಟ್ ಮತ್ತು ಭಾರತದ ಆಟಗಾರ ರವೀಂದ್ರ ಜಡೇಜಾರನ್ನು ತನ್ನ ತೆಕ್ಕೆಗೆ ತೆಗೆದುಕೊಂಡಿತು. ಕ್ರಿಕೆಟ್ ಪಾದತೊಡುಗೆಗಳನ್ನು ಹಲವಾರು ವರ್ಷಗಳಿಂದ ಮಾಡಿಕೊಂಡು ಬಂದ ಈ ಕಂಪನಿಯು ಕಡೆಗೆ ೨೦೦೮ರಲ್ಲಿ ಬ್ಯಾಟ್ ತಯಾರಿಕಾ ಕ್ಷೇತ್ರಕ್ಕೆ ಕಾಲಿಟ್ಟಿತು ಮತ್ತು ಅದರ ಉತ್ಪನ್ನಗಳು ಇಂಕರ್ಝಾ, ಪೆಲ್ಲಾರಾ ಮತ್ತು ಲೈಬ್ರೋ ಸರಣಿಗಳಲ್ಲಿ ಲಭ್ಯವಿದೆ. ಅಡೀಡಸ್ ಇಂಗ್ಲೆಂಡ್ ಕ್ರಿಕೆಟ್ ತಂಡ ಮತ್ತು ಆಸ್ಟ್ರೇಲಿಯಾ ಕ್ರಿಕೆಟ್ ತಂಡಗಳೆರಡೂ ತೊಡುವ ಸಮವಸ್ತ್ರಗಳನ್ನು ತಯಾರಿಸುತ್ತದೆ. ಅಡೀಡಸ್ ೨೦೧೧ರಲ್ಲಿ ಕ್ರಿಕೆಟ್ ಸೌತ್ ಆಫ್ರಿಕಾ ದೊಡನೆ ಒಂದು ಪಾಲುದಾರಿಕೆ/ಸಹಭಾಗಿತ್ವಕ್ಕೆ ಸಹಿ ಹಾಕಿತು ಮತ್ತು ಈ ಒಪ್ಪಂದದ ಮೇರೆಗೆ ಕ್ರಿಕೆಟ್ ವರ್ಲ್ಡ್ ಕಪ್ ೨೦೧೧ರಲ್ಲಿ ಮತ್ತು ನಂತರದ ದಿನಗಳಲ್ಲಿ ಸೌತ್ ಆಫ್ರಿಕದ ಕ್ರಿಕೆಟ್ ತಂಡದ ಆಟಗಾರರು ಧರಿಸುವ ಎಲ್ಲಾ ಸಮವಸ್ತ್ರಗಳನ್ನು ಅಡೀಡಸ್ ಉತ್ಪಾದಿಸುತ್ತದೆ. ಈ ಕಂಪನಿಯು ದಕ್ಷಿಣ ಕೊರಿಯ ರಾಷ್ಟ್ರೀಯ ಕ್ರಿಕೆಟ್ ತಂಡದ ಪ್ರಾಯೋಜಕತ್ವವನ್ನೂ ವಹಿಸಿಕೊಂಡಿತ್ತು. ೨೦೦೮ ಮತ್ತು ೨೦೦೯ರ ಎರಡೂ ಇಂಡಿಯನ್ ಪ್ರೀಮಿಯರ್ ಲೀಗ್(IPL)ಕ್ರಿಕೆಟ್ ಋತುಗಳಲ್ಲಿ, ಅಡೀಡಸ್ ಮುಂಬಯಿ ಇಂಡಿಯನ್ಸ್ ಮತ್ತು ಡೆಲ್ಲಿ ಡೇರ್ ಡೆವಿಲ್ಸ್ ತಂಡಗಳನ್ನು ಪ್ರಾಯೋಜಿಸಿತ್ತು. ೨೦೦೯ರಿಂದ ಅಡೀಡಸ್ ಸಚಿನ್ ತೆಂಡುಲ್ಕರ್ ಬಳಸುವ ಬ್ಯಾಟನ್ನೂ ಪ್ರಾಯೋಜಿಸುತ್ತಿದೆ. ಈ ಕಂಪನಿಯು 'ಅಡೀಡಸ್ ಮಾಸ್ಟರ್ ಬ್ಲ್ಯಾಸ್ಟರ್' ಎಂಬ, ಸಚಿನ್ ಗೆಂದೇ ತಯಾರಿಸಲ್ಪಟ್ಟ ಬ್ಯಾಟೊಂದನ್ನು ಸೃಷ್ಟಿಸಿತು.
ಬ್ಯಾಸ್ಕೆಟ್‌ಬಾಲ್‌
ಅಡೀಡಸ್ ಬಹಳ ಕಾಲದಿಂದ ಬ್ಯಾಸ್ಕೆಟ್ ಬಾಲ್ ಷೂ ತಯಾರಿಕೆಯಲ್ಲಿ ತೊಡಗಿದೆ ಹಾಗೂ ಜದ ಪ್ರಮುಖ ಬ್ರ್ಯಾಂಡ್ ಗಳಲ್ಲಿ ಒಂದಾಗಿದೆ. ಈ ಕಂಪನಿಯ ಸೂಪರ್ ಸ್ಟಾರ್ ಮತ್ತು ಪ್ರೋ ಮಾಡೆಲ್ ಷೂಗಳು ಪೂಜಾರ್ಹ/ಗೌರವಾರ್ಹ ಮಟ್ಟಗಳನ್ನು ತಲುಪಿದ್ದು, ಶೈಲೀಕೃತ ಗಟ್ಟಿಯಾದ ರಬ್ಬರ್ ಮುಂಗಾಲಿನ ಭಾಗವನ್ನು ಹೊಂದಿರುವ ಆ ಷೂಗಳನ್ನು ಜನರು ಪ್ರೀತಿಯಿಂದ "ಷೆಲ್ ಟೋಸ್" ಎಂದು ಕರೆಯುತ್ತಾರೆ ಹಾಗೂ ಈ ವಿನ್ಯಾಸಗಳು ಕಂಪನಿಗೆ ಬಹಳ ಖ್ಯಾತಿಯನ್ನು ತಂದಿವೆ. ಈ ಷೂಗಳನ್ನು ೧೯೮೦ರ ದಶಕದಲ್ಲಿ ಅಡೀಡಸ್ ನ ಗೆರೆಗಳುಳ್ಳ-ಪಕ್ಕಗಳುಳ್ಳ ಪಾಲಿಯೆಸ್ಟರ್ ಸೂಟ್ ಗಳೊಡನೆ ಹಿಪ್ ಹಾಪ್ ಸ್ಟ್ರೀಟ್ ವೇರ್ ದೃಶ್ಯಗಳು ಬಹಳವೇ ಜನಪ್ರಿಯಗೊಳಿಸಿದವು. ಅಡೀಡಸ್ ಈಗ ನ್ಯಾಷನಲ್ ಬ್ಯಾಸ್ಕೆಟ್ ಬಾಲ್ ಅಸೋಸಿಯೇಷನ್ ನ ಎಲ್ಲಾ ವಿಶೇಷ ಹಕ್ಕು ಪಡೆದ ಅಂಗಗಳ ಆಟಗಾರರ ಉಡುಗೆತೊಡುಗೆಗಳ ಸರಬರಾಜು ಮಾಡುತ್ತಿದೆ(ಸೇರ್ಪಡೆಯಾದ ನಂತರ ರೀಬಕ್ ಬ್ರ್ಯಾಂಡ್ ನ ಜಾಗವನ್ನು ಇದು ಆಕ್ರಮಿಸಿತು) ಹಾಗೂ ಹಳೆಯ ಮತ್ತ ಹೊಸ ತಲಮಾರಿನ ಹಲವಾರು ಆಟಗಾರರಿಗೆ ಇದು ಪ್ರಾಯೋಜಕ ಸಂಸ್ಥೆಯಾಗಿದ್ದು ಆ ಪ್ರಾಯೋಜಕತ್ವ ಪಡೆದವರಲ್ಲಿ ಕೆಲವರೆಂದರೆ ಕರೀಂ ಅಬ್ದುಲ್-ಜಬ್ಬಾರ್ ಮತ್ತು ಟ್ರೇಸಿ ಮೆಕ್ ಗ್ರಾಡಿ, ಹಾಗೂ ಡ್ವೈಟ್ ಹೊವಾರ್ಡ್, ಚಾನ್ಸೀ ಬಿಲ್ಲಪ್ಸ್, ಡೆರಿಕ್ ರೋಸ್, ಎರಿಕ್ ಗಾರ್ಡನ್, ಮೈಕಲ್ ಬೀಸ್ಲಿ, ಜೋಷ್ ಸ್ಮಿತ್ ಮತ್ತು ಟಿಮ್ ಡಂಕನ್. ಅಡೀಡಸ್ ಕೋಬ್ ಬ್ರಯಾಂಟ್ ರಿಗೆ ಅಡೀಡಸ್ ಉಪಕರಣಗಳನ್ನು KB೮ ಛಾಪಿನೊಡನೆ ಅವರ ಮೊದಲ ನಾಮಾಂಕಿತ ಷೂ ಆಗಿ ಪ್ರಾಯೋಜಿಸಲು ಕೈ ಜೋಡಿಸಿತ್ತು ಹಾಗೂ ೨೦೦೩ರಲ್ಲಿ ತಮ್ಮ ಛಾಪನ್ನು ಅವರಿಗೆ ಬಳಸಲು ನೀಡುವುದನ್ನು ನಿಲ್ಲಿಸಿತು. ಕಂಪನಿಯು ಕೆವಿನ್ ಗಾರ್ನೆಟ್ ರನ್ನೂ, ಅವರು ಕರಾರಿನಿಂದ ೨೦೧೦ರಲ್ಲಿ ಹೊರನಡೆಯುವವರೆಗೆ, ಬೆಂಬಲಿಸಿತ್ತು; ಅವರು ಈಗ ಆಂಟಾವನ್ನು ಬೆಂಬಲಿಸುತ್ತಿದ್ದಾರೆ. ಲೆಬ್ರಾನ್ ಜೇಮ್ಸ್ ಸಹ ಅವರು ಪ್ರೌಢಶಾಲೆಯಲ್ಲಿದ್ದಾಗ ಅಡೀಡಸ್ ಧರಿಸುತ್ತಿದ್ದರು. ಇಂದಿನ ದಿನಗಳಲ್ಲಿ ಅವರು ನೈಕ್ ನ ಪ್ರಚಾರ ಮಾಡುತ್ತಿದ್ದಾರೆ. ಹೋದ ಋತುವಿನಲ್ಲಿ ಸಂಭವಿಸಿ ಕುಖ್ಯಾತಿ ಪಡೆದ ಗನ್ ಪ್ರಕರಣ ನಡೆಯುವವರೆಗೆ ಗಿಲ್ಬರ್ಟ್ ಅರೇನಾಸ್ ಅಡೀಡಸ್ ನ ಪ್ರಚಾರಕರಾಗಿದ್ದರಯ; ಈಗ ಅವರು ಯಾವುದೇ ಕಂಪನಿಗೂ ಪ್ರಚಾರಕರಾಗಿಲ್ಲ.
ಲಾಕ್ರೋಸ್
೨೦೦೭ರಲ್ಲಿ ಅಡೀಡಸ್ ಲಾಕ್ರೋಸ್ ಉಪಕರಣಗಳನ್ನು ತಾವು ಇನ್ನ ಮುಂದೆ ತಯಾರಿಸಲಿರುವುದಾಗಿ ಘೋಷಿಸಿತು ಹಾಗೂ ಜುಲೈ ೨೦೦೮ರಲ್ಲಿ ನಡೆಯುವ ಅಡೀಡಸ್ ನ್ಯಾಷನಲ್ ಲಾಕ್ರೋಸ್ ಕ್ಲಾಸಿಕ್ ಅನ್ನು ಪ್ರಾಯೋಜಿಸಲಿದೆ; ಈ ಪ್ರಾಯೋಜಕತ್ವವು ಯುನೈಟೆಡ್ ಸ್ಟೇಟ್ಸ್ ನ ೬೦೦ ಶ್ರೇಷ್ಠ ಹೈ ಸ್ಕೂಲ್ ಅಂಡರ್ ಕ್ಲಾಸ್ ಮೆನ್ ಲಾಕ್ರೋಸ್ ಆಟಗಾರರಿಗೆ ದೊರೆಯಲಿದೆ.
ರಗ್ಬಿ
thumb|ಆಲ್ ಬ್ಲ್ಯಾಕ್ಸ್ ರಗ್ಬೀ ಜರ್ಸಿಅಡೀಡಸ್ ರಗ್ಬಿ ಚೆಂಡು ಮತ್ತು ಇತರ ರಗ್ಬಿ ವಸ್ತುಗಳನ್ನು ತಯಾರಿಸುತ್ತದೆ. ಈ ಕಂಪನಿಯು ಈಗ ಕಿಟ್ ಮತ್ತು ಚೆಂಡುಗಳನ್ನು ಸರಬರಾಜು ಮಾಡುತ್ತಿರುವ ತಂಡಗಳೆಂದರೆ ನ್ಯೂಝಿಲೆಂಡ್ ಆಲ್ ಬ್ಲ್ಯಾಕ್ಸ್, Iಐರಿಷ್ ಮಂಸ್ಟರ್ ರಗ್ಬಿ, ಅರ್ಜೆಂಟೀನಿಯನ್ ಪೂಮಾಸ್, ಮತ್ತು ಸೌತ್ ಆಫ್ರಿಕನ್ ಸ್ಟಾರ್ಮರ್ಸ್ ಹಾಗೂ ವೆಸ್ಟ್ರನ್ ಪ್ರಾವಿನ್ಸ್ ರಗ್ಬಿ ಯೂನಿಯನ್ ತಂಡಗಳು ಮತ್ತು ಇತರವು. ಅಡೀಡಸ್ ಹೀನೆಕೆನ್ ಕಪ್ ನ ಅಧಿಕೃತ ಪಂದ್ಯದ ಚೆಂಡಿನ ಸರಬರಾಜುದಾರ ಕಂಪನಿಯೂ ಆಗಿದೆ.
ಅಂಗಸಾಧನೆ
೨೦೦೦ದಿಂದ ಅಡೀಡಸ್ ಯುಎಸ್ಎ ಜಿಮ್ನಾಸ್ಟಿಕ್ಸ್ ಮೂಲಕ ಟೀಮ್ ಯುಎಸ್ಎ ತಂಡದ ಪುರುಷರ ಮತ್ತು ಮಹಿಳೆಯರ ಅಂಗಸಾಧನಾ ಪೋಷಾಕುಗಳನ್ನು ಒದಗಿಸುತ್ತಿದೆ. ೨೦೦೬ರಲ್ಲಿ ಅಡೀಡಸ್ ಸ್ತ್ರೀಯರಿಗಾಗಿ ಅಂಗಸಾಧನೆಯ ವೇಳೆಯಲ್ಲಿ ಧರಿಸಲು ಅನುಕೂಲವಾಗುವ ಬಿಗಿಯುಡುಪುಗಳಾದ ಲೆಯೋಟಾರ್ಡ್ ಗಳನ್ನೂ, ಅಡೀಡಸ್ ಪುರುಷರ ಕಾಂಪ್ ಷರ್ಟ್ ಗಳನ್ನೂ, ಜಿಮ್ನಾಸ್ಟಿಕ್ ಪ್ಯಾಂಟ್ ಗಳು ಮತ್ತು ಜಿಮ್ನಾಸ್ಟಿಕ್ ಚಡ್ಡಿಗಳನ್ನೂ ಅಮೆರಿಕದ ಮಾರುಕಟ್ಟೆಯಲ್ಲಿ ಬಿಡುಗಡೆ ಮಾಡಿತು; ವಸಂತ, ಬೇಸಿಗೆ, ಶಿಶಿರಗಳಿಗೆ ಹಾಗೂ ರಜಾದಿನಗಳಿಗೆ ತಕ್ಕಂತಹ ಲಿಯೋಟಾರ್ಡ್ ಪೋಷಾಕುಗಳನ್ನೂ ಸಹ ಈ ಕಂಪನಿಯು ತಯಾರಿಸಿದ್ದು, ಈಗ ಅವು ಆ ಮಾರುಕಟ್ಟೆಯಲ್ಲಿ ಲಭ್ಯವಿವೆ. ೨೦೦೯ರಿಂದ ಅಡೀಡಸ್ ಅಂಗಸಾಧನಾ ಪೋಷಾಕುಗಳು ಮತ್ತು ಪರಿಕರಗಳು ಜಿಕೆ ಎಲೈಟ್ ಸ್ಪೋರ್ಟ್ಸ್ ವೇರ್ ಮೂಲಕ ಜಗತ್ತಿನಾದ್ಯಂತ ಲಭ್ಯವಿದೆ.
ಸ್ಕೇಟ್‌ಬೋರ್ಡಿಂಗ್
ಅಡೀಡಸ್ SB (ಸ್ಕೇಟ್ ಬೋರ್ಡಿಂಗ್) ಷೂಗಳು ಸ್ಕೇಟ್ ಬೋರ್ಡಿಂಗ್ ಗೆಂದೇ ವಿಶೇಷವಾಗಿ ತಯಾರಿಸಿದ ಷೂಗಳಾಗಿವೆ. ಅಡೀಡಸ್ ಹಿಂದೆ ತಯಾರಿಸಿದ್ದ ಹಲವಾರು ಷೂಗಳನ್ನು ಸ್ಕೇಟ್ ಬೋರ್ಡಿಂಗ್ ಗಾಗಿ ಮರುವಿನ್ಯಾಸಗೊಳಿಸಲಾಗಿದೆ. ಅಡೀಡಸ್ ಸ್ಕೇಟ್ ಬೋರ್ಡಿಂಗ್ ನದೇ ಆದ ಸ್ಕೇಟ್ ಬೋರ್ಡಿಂಗ್ ತಂಡವೊಂದಿದೆ. ಆ ತಂಡದಲ್ಲಿರುವ ಸದಸ್ಯರು: ಮಾರ್ಕ್ ಗೊಂಝಾಲೆಸ್, ಡೆನಿಸ್ ಬುಸೆನಿಟ್ಝ್, ಟಿಮ್ ಒಕಾನರ್, ಸಿಲಾಸ್ ಬಾಕ್ಸ್ಟರ್-ನಿಯಲ್, ಪೀಟೆ ಎಲ್ಡ್ರಿಡ್ಜ್, ಬೆನ್ನೀ ಫೇಯ್ರ್ ಫಾಕ್ಸ್, ನೆಸ್ಟರ್ ಜಡ್ಕಿನ್ಸ್, ಲೆಮ್ ವಿಲ್ಲೆಮಿನ್,ವಿನ್ಸ್ ಡೆಲ್ ವಲ್ಲೆ ಮತ್ತು ಜೇಕ್ ಬ್ರೌನ್.
ಪರಿಕರಗಳು
ಅಡೀಡಸ್ ಸ್ಯಾಂಡಲ್ ಗಳು, ಕೈಗಡಿಯಾರಗಳು, ನೇತ್ರತೊಡುಗೆಗಳು,ಬ್ಯಾಗ್ ಗಳು, ಬೇಸ್ ಬಾಲ್ ಟೋಪಿಗಳು ಮತ್ತು ಕಾಲುಚೀಲಗಳ ವಿನ್ಯಾಸ ಮತ್ತು ತಯಾರಿಕೆಯಲ್ಲೂ ತೊಡಗಿದೆ. thumb|ಅಡೀಡಸ್ ಫ್ರೆಷ್ ಇಂಪ್ಯಾಕ್ಟ್ – ನಿಗದಿತ ಆವೃತ್ತಿಅಷ್ಟೇ ಅಲ್ಲದೆ, +ಅಡೀಡಸ್ನಲ್ಲಿ ಬ್ರ್ಯಾಂಡ್ ಆಗಿರುವಂತಹ ಪುರುಷರ ಮತ್ತು ಸ್ತ್ರೀಯರ ದುರ್ಗಂಧನಿವಾರಕಗಳು, ಸುಗಂಧಗಳು, ಆಫ್ಟರ್ ಷೇವ್ ಮತ್ತು ಲೋಷನ್ ಗಳೂ ಇವೆ.
ಕ್ರೀಡಾ ಜಾಹಿರಾತು
ಈ ಬ್ರ್ಯಾಂಡ್ ಹಲವಾರು ಆಟಗಳಲ್ಲಿ ಕಾಣಿಸಿಕೊಂಡಿದೆ. ಅಮಿಗಾ|ಕಮೋಡೋರ್ ಅಮಿಗಾ: ಡೇಲಿ ಥಾಂಪ್ಸನ್ ರ ಒಲಿಂಪಿಕ್ ಪಂಥಾಹ್ವಾನ ಸೋನಿ ಪ್ಲೇಸ್ಟೇಷನ್: ಅಡೀಡಸ್ ಪವರ್ ಸಾಕರ್ ಕಮೋಡೋರ್ ೬೪, ZX ಸ್ಪೆಕ್ಟ್ರಂ, ಆಂಸ್ಟ್ರಾಡ್ CPC: ಅಡೀಡಸ್ ಚಾಂಪಿಯನ್ ಷಿಪ್ ಫುಟ್ ಬಾಲ್
ಪ್ರಾಯೋಜಕತ್ವ
ಅಡೀಡಸ್ ಒಂದು ಪ್ರಮುಖ ಸ್ಥಳೀಯ (ಜರ್ಮನಿಯಲ್ಲಿ) ಮತ್ತು ಜಾಗತಿಕ ಮಟ್ಟದ ಕ್ರೀಡಾ ಮತ್ತು ವಿಶೇಷ ಪ್ರಸಕ್ತಿಗಳ ಪ್ರಾಯೋಜಕ ಸಂಸ್ಥೆಯಾಗಿದೆ. ಕಳೆದ ಹಲವಾರು ವರ್ಷಗಳಿಂದ ಈ ಕಂಪನಿಯು ತನ್ನು ಮಾರಾಟತಂತ್ರ ಮತ್ತು ಪ್ರಾಯೋಜಕತ್ವಕ್ಕೆ ಮೀಸಲಿರಿಸುವ ಹಣದ ಪ್ರಮಾಣವನ್ನು ಹೆಚ್ಚಿಸುತ್ತಲೇ ಬಂದಿದೆ. ಅಡೀಡಸ್ ನ್ಯಾಷನಲ್ ಬ್ಯಾಸ್ಕೆಟ್ ಬಾಲ್ ಅಸೋಸಿಯೇಷನ್ (NBA)ನ ಮುಖ್ಯ ಪ್ರಾಯೋಜಕ ಮತ್ತು ಸರಬರಾಜುದಾರನಾಗಿದೆ. ೨೦೧೦–೨೦೧೧ ಸಾಲಿನಲ್ಲಿ ನಡೆಯುವ ಪಂದ್ಯಗಳಲ್ಲಿ NBA ಆಟಗಾರರು ಧರಿಸಲೆಂದೇ ಈ ಕಂಪನಿಯು ಒಂದು ನೂತನ ಜರ್ಸಿಯನ್ನು ಹೊರತಂದಿದೆ. ಅಡೀಡಸ್ ಅತ್ಯಂತ ಯಶಸ್ವಿ ರಗ್ಬಿ ತಂಡವಾದ ಆಲ್ ಬ್ಲ್ಯಾಕ್ಸ್ ಎಂಬ ನ್ಯೂಝಿಲೆಂಡ್ ರಾಷ್ಟ್ರೀಯ ರಗ್ಬಿ ತಂಡದ ಪ್ರಮುಖ ಕಿಟ್ ಒದಗಿಸುವ ಮತ್ತು ಪ್ರಾಯೋಜಿಸುವ ಕಂಪನಿಯಾಗಿದೆ. ಅಡೀಡಸ್ ಈ ಕೆಳಕಂಡ ತಂಡಗಳಿಗೂ ಕಿಟ್ ಒದಗಿಸುತ್ತದೆ: ಲಾಸ್ ಪೂಮಾಸ್, ದ ಈಗಲ್ಸ್, ದ ಐರಿಷ್ಪ್ರೊಫೆಷನಲ್ ರಗ್ಬಿ ಯೂನಿಯನ್ ತಂಡ, ಮಂಸ್ಟರ್ ರಗ್ಬಿ ಮತ್ತು ದ ಫ್ರೆಂಚ್ ಪ್ರೊಫೆಷನಲ್ ರಗ್ಬಿ ಯೂನಿಯನ್ ಕ್ಲಬ್, ಸ್ಟೇಡ್ ಫ್ರಾಂಕಾಯಿಸ್. ಅಡೀಡಸ್ ಆಸ್ಟ್ರೇಲಿಯಾದ ನ್ಯಾಷನಲ್ ರಗ್ಬಿ ಲೀಗ್ (NRL) ಸ್ಪರ್ಧೆಯಲ್ಲಿ ಭಾಗವಹಿಸುವ ರಗ್ಬಿ ಲೀಗ್ ಕ್ಲಬ್ ಆದ ಗೋಲ್ಡ್ ಕೋಸ್ಟ್ ಟೈಟಾನ್ಸ್ ತಂಡದ ಪೋಷಾಕುಗಳನ್ನು ಒದಗಿಸಿ, ತಂಡವನ್ನು ಪ್ರಾಯೋಜಿಸುತ್ತದೆ. ಕ್ರಿಕೆಟ್ ನಲ್ಲಿ ಈ ಕಂಪನಿಯು ಯಶಸ್ವಿ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡ ಮತ್ತು ಇಂಗ್ಲೆಂಡ್ ಕ್ರಿಕೆಟ್ ತಂಡಗಳಿಗೆ ಕಿಟ್ ಪ್ರಾಯೋಜಿಸುವುದಲ್ಲದೆ, ಮುಖ್ಯ ಪ್ರಾಯೋಜಕ ಸಂಸ್ಥೆಯೂ ಆಗಿದೆ. ಭಾರತೀಯ ಕ್ರಿಕೆಟ್‌ಆಟಗಾರರಾದ ಸಚಿನ್ ತೆಂಡುಲ್ಕರ್ ಮತ್ತು ವೀರೇಂದ್ರ ಸೆಹ್ವಾಗ್ ಮತ್ತು ಇಂಗ್ಲಿಷ್ ಕ್ರಿಕೆಟ್ ಆಟಗಾರರಾದ ಕೆವಿನ್ ಪಿಯೆಟರ್ಸನ್ ಮತ್ತು ಇಯಾನ್ ಬೆಲ್ ರಿಗೂ ಈ ಕಂಪನಿ ಪ್ರಮುಖ ಪ್ರಾಯೋಜಕತ್ವ ನೀಡಿದೆ. ಇಂಡಿಯನ್ ಪ್ರೀಮಿಯರ್ ಲೀಗ್ ನ ತಂಡಗಳಾದ ಡೆಲ್ಲಿ ಡೇರ್ ಡೆವಿಲ್ಸ್ ಮತ್ತು ಮುಂಬಯಿ ಇಂಡಿಯನ್ಸ್ ಗಳಿಗೂ ಈ ಕಂಪನಿ ಪ್ರಾಯೋಜಕತ್ವ ನೀಡುತ್ತಿದೆ. ಅಡೀಡಸ್ ಬಹಳ ಕಾಲದಿಂದಲೂ ಜರ್ಮನಿ ನ್ಯಾಷನಲ್ ಫುಟ್ ಬಾಲ್ ಟೀಂ ಗೆ ಕಿಟ್ ಗಳನ್ನು ಒದಗಿಸುತ್ತಿದೆ, ಈ ಪ್ರಾಯೋಜತ್ವವು ೧೯೫೪ರಲ್ಲಿ ಆರಂಭವಾಯಿತು ಹಾಗೂ ಕನಿಷ್ಠ ೨೦೧೮ರವರೆಗೆ ಮುಂದುವರಿಸಲು ಒಪ್ಪಂದವಾಗಿದೆ. ಅಡೀಡಸ್ ಅರ್ಜೆಂಟೀನ್, ಜಪಾನಿ, ಮೆಕ್ಸಿಕನ್, ಸ್ಕಾಟಿಷ್ ಮತ್ತು ಸ್ಪ್ಯಾನಿಷ್ ರಾಷ್ಟ್ರೀಯ ಫುಟ್ ಬಾಲ್ ತಂಡಗಳನ್ನೂ, ಹಾಗೂ ಇನ್ನೂ ಇತರ ತಂಡಗಳನ್ನೂ ತನ್ನ ಪ್ರಾಯೋಜಕತ್ವದ ನೆರಳಲ್ಲಿ ಸೇರಿಸಿಕೊಂಡಿದೆ. ಅಡೀಡಸ್ ಕ್ರಿಯಾಶೀಲವಾಗಿ ಪ್ರಮುಖ ಫುಟ್ ಬಾಲ್ ತಂಡಗಳ ಪ್ರಾಯೋಜನೆಗಳನ್ನು ಕೈಗೊಂಡಿರುವ ತಂಡಗಳೆಂದರೆ: R.S.C. ಆಂಡರ್ಲೆಕ್ಟ್, ರಾಪಿಡ್ ವಿಯೆನ್ನಾ, ರಿಯಲ್ ಮ್ಯಾಡ್ರಿಡ್, ಲಿವರ್ ಪೂಲ್, AC ಮಿಲಾನ್, ಡೈನಮೋ ಕೈಯಿವ್, ಮೆಟಲಿಸ್ಟ್, ಪಾರ್ಟಿಝಾನ್ ಬೆಲ್ ಗ್ರೇಡ್, ಫ್ಲೂಮಿನೆನ್ಸ್, ಪಾಮೀರಾಸ್, ಬಾಯೆರ್ನ್ ಮ್ಯುನಿಕ್, ಚೆಲೆಸಾ, ಸ್ಟೋಕ್ ಸಿಟಿ F.C., ಲಿಯಾನ್, ಮಾರ್ಸಿಯೆಲ್ಲೆ, AFC ಅಜಾಕ್ಸ್, ಸ್ಖಾಲ್ಕೆ ೦೪, ಗಲಟಸರಯ್, ಬೆನ್ ಫಿಕಾ, ರಿವರ್ ಪ್ಲೇಟ್, ಬೆಸಿಕ್ತಾಸ್, ಫೆನೆರ್ಬಾಹ್ಸಿ, UANL ಟೈಗರ್ಸ್, ಪಾನಾಥಿನಾಯ್ಕೋಸ್, ಸೌತ್ ಮೆಲ್ಬೋರ್ನ್ FC, IFK ಗೊಟೆಬೋರ್ಗ್, ಆಲ್-ಆಹ್ಲಿ, ಆಲ್-ಹಿಲಾಲ್, ಆಹ್ಲಿ ಜೆದ್ದಾ, ಕಾರಾಕಾಸ್, ಯೂನಿವರ್ಸಿದಾದ್ ದೆ ಚಿಲಿ, ಲಾಸ್ ಮಿಲೋನಾರಿಯೋಸ್, ಸೆಲಂಗಾರ್, ಬೀಯ್ತರ್ ಜೆರೂಸೆಲಂ F.C.ಆಲ್ಬಿರೆಕ್ಸ್ ನಿಲ್ಗಾತಾ ಮತ್ತು ಅಟ್ಲೆಟಿಕೋ ನಾಸಿಯೋನಲ್. ಅಡೀಡಸ್ ಆಸ್ಟ್ರೇಲಿಯನ್ ಫುಟ್ ಬಾಲ್ ಲೀಗ್ ನಲ್ಲಿರುವ ಕಾಲಿಂಗ್ ವುಡ್ ಫುಟ್ ಬಾಲ್ ಕ್ಲಬ್ ಮತ್ತು ಎಸ್ಸೆಂಡನ್ ಫುಟ್ ಬಾಲ್ ಕ್ಲಬ್ ಗಳ ಪೋಷಾಕುಗಳ ಪಾಲುದಾರ ಸಂಸ್ಥೆಯಾಗಿದೆ. ಅಡೀಡಸ್ ಮತ್ತು ಮೇಜರ್ ಲೀಗ್ ಸಾಕರ್ (MLS) ೮-ವರ್ಷಗಳ ಒಪ್ಪಂದದ ಕರಾರೊಂದನ್ನು ಆಗಸ್ಟ್ ೨೦೧೦ರಲ್ಲಿ ಘೋಷಿಸಿದರು; ಕರಾರಿನ ಪ್ರಕಾರ ಅಡೀಡಸ್ ಈ ಲೀಗ್ ನ ಅಧಿಕೃತ ಅಥ್ಲೆಟಿಕ್ ಪ್ರಾಯೋಜಕ ಹಾಗೂ ಪರವಾನಗಿ ಪಡೆದ ಉತ್ಪಾದನೆಗಳ ಸರಬರಾಜುದಾರ ಆಗಿ ಮುಂದುವರಿಯುತ್ತದೆ ಹಾಗೂ ೨೦೧೮ರವರೆಗೆ ಅಭಿವೃದ್ಧಿಶೀಲ ಲೀಗ್ ಗಳನ್ನು ವಿಸ್ತರಿಸುವಲ್ಲಿ MLSಗೆ ಸಹಾಯಕವಾಗಿರುತ್ತದೆ. ++ ಲಂಡನ್ ಮ್ಯಾರಥಾನ್ ನಂತಹ ಘಟನೆಗಳನ್ನೂ ಪ್ರಾಯೋಜಿಸುತ್ತದೆ. ೧೯೮೦ರ ದಶಕದಲ್ಲಿ ++ ರಾಪ್ ತಂಡವಾದ ರನ್-D.M.C.ಯ ಪ್ರಾಯೋಜಕತ್ವವನ್ನು ಪಡೆದಿತ್ತು, ಇದು ಒಂದು ನೂತನಮಾರ್ಗವನ್ನೇ ತೆರೆದಂತಹ ಆಲೋಚನೆಯಾಗಿತ್ತು. 2008 ಬೇಸಿಗೆ ಒಲಿಂಪಿಕ್ಸ್ {1ಚೀನಾದ ಬೀಜಿಂಗ್{/1} ನಲ್ಲಿ ನಡೆದಾಗ, ++, ಟೀಕೆಗಳನ್ನೂ ಲೆಕ್ಕಿಸದೆ, ಅ ಘಟನೆಯ ಪ್ರಾಯೋಜಕತ್ವಕ್ಕೆಂದು €೭೦ ಮಿಲಿಯನ್ ಖರ್ಚು ಮಾಡಿತು. ++ NASCARಅನ್ನೂ ವಿಕ್ರಯಿಸುತ್ತಲಿದ್ದ, ಖ್ಯಾತ ಚಾಲಕರಾದ ಡೇಲ್ ಅರ್ನ್ ಹಾರ್ಡ್ಟ್ ಜೂನಿಯರ್ ಮತ್ತು ಟೋನಿ ಸ್ಟುವರ್ಟ್ ರಂತಹವರ ಪ್ರಾಯೋಜಕತೆಯನ್ನೂ ಕೈಗೊಂಡಿದೆ.
ಟೀಕೆಗಳು
ಬಹುತೇಕ ಯಶಸ್ವಿ ಬ್ರ್ಯಾಂಡ್-ಮೂಲಗಳುಳ್ಳ ವಿವಿಧದೇಶೋದ್ಯಮಿಗಳು ಎದುರಿಸುವಂತೆಯೇ ++ ನ ವ್ಯಾಪಾರಿ ಕಾರ್ಯಾಚರಣೆಗಳು/ತತ್ವಗಳು ಮತ್ತು ನೌಕರರ ಹಿತಾಸಕ್ತಿಗಳನ್ನು ಸಹ ಸೂಕ್ಷ್ಮವಾಗಿ ಅವಲೋಕಿಸಿ ಆಗಾಗ್ಗೆ ಟೀಕಿಸಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಅಡೀಡಸ್ ವರ್ಗ:1980ರ ಫ್ಯಾಷನ್‌ಗಳು ವರ್ಗ:ಅಡೀಡಸ್ ಬ್ರ್ಯಾಂಡ್ ಗಳು ವರ್ಗ:ಜರ್ಮನಿಯ ವಸ್ತ್ರಗಳ ಚಿಲ್ಲರೆ ವ್ಯಾಪಾರಿಗಳು ವರ್ಗ:ಜರ್ಮನಿಯ ಪೋಷಾಕುಗಳ ಬ್ರ್ಯಾಂಡ್ ಗಳು ವರ್ಗ:1954ರಲ್ಲಿ ಸ್ಥಾಪನೆಯಾದ ಸಂಸ್ಥೆಗಳು ವರ್ಗ:ಬವಾರಿಯಾದ ಆರ್ಥಿಕ ಪರಿಸ್ಥಿತಿ ವರ್ಗ:ಜರ್ಮನ್‌ ಬ್ರಾಂಡ್‌ಗಳು ವರ್ಗ:ಹೆರ್ಝೋಗೆನಾರಾಷ್ ವರ್ಗ:ಶೂ ಬ್ರ್ಯಾಂಡ್ಸ್‌ ವರ್ಗ:ಜರ್ಮನಿಯ ಶೂ ಕಂಪನಿಗಳು ವರ್ಗ:ಜರ್ಮನಿಯ ಕ್ರೀಡಾ ಸಾಮಗ್ರಿಗಳ ತಯಾರಕರು ವರ್ಗ:ಕ್ರೀಡಾಉಡುಪುಗಳ ಬ್ರ್ಯಾಂಡ್ ಗಳು ವರ್ಗ:ಈಜು ಉಡುಗೆ ತಯಾರಕರು ವರ್ಗ:ಉದ್ಯಮ
ಬೆನ್ನುಮೂಳೆ
ಬೆನ್ನುಮೂಳೆ : ದೇಹದ ಕಂಠಮುಂಡಗಳ ಬೆನ್ನಿನ ನಡುಮಧ್ಯೆ ಕಾಣಿಸುವ ಮೂಳೆಗಳ ಸರ (ಸ್ಪೈನ್) ಪರ್ಯಾಯ ನಾಮಗಳು ಕಶೇರುಸರ, ಬೆನ್ನೆಲಬು, ಬೆನ್ನುಕಂಬ ಇತ್ಯಾದಿ (ವರ್ಟಿಬ್ರಲ್‍ಚೆಯ್ನ್ ವರ್ಟಿಬ್ರಲ್‍ಕಾಲಮ್, ಬ್ಯಾಕ್ ಬೋನ್) ಇದರ ರಚನೆ ಕಶೇರುಗಳೆಂಬ ಬಿಡಿ ಎಲುಬುಗಳ ಸರ ರೂಪಕ ಜೋಡಣೆಯಿಂದ ಆಗಿರುವುದಾದರೂ ಜೋಡಣೆ ಮೃದ್ವಸ್ಥಿ ಹಾಗೂ ರಜ್ಜುಗಳಿಂದ ಬಿಗಿಯಾಗಿದ್ದು ವ್ಯಕ್ತಿ ನೆಟ್ಟಗೆ ನಿಂತಾಗ ಸ್ಥಿರವಾದ ಕಂಬದಂತೆಯೇ ಇರುವುದರಿಂದ ಈ ಸರವನ್ನು ಬೆನ್ನುಮೂಳೆ ಅಥವಾ ಬೆನ್ನುಕಂಬ ಎಂದು ಹೇಳುವುದುಂಟು. ಬೆನ್ನುಮೂಳೆ ಮಾನವನ ರುಂಡಮುಂಡಗಳಿಗೆ ಆಧಾರ ಸ್ತಂಭ. ಅವುಗಳ ಭಾರ ಕಾಲುಗಳ ಮೇಲೆ ನೇರವಾಗಿ ಬೀಳುವಂತೆ ಮಾಡಿದೆ. ವ್ಯಕ್ತಿಯ ನೆಟ್ಟನಿಲವು ನಡಿಗೆಗಳ ಸಮತೋಲನ ಅತ್ಯಲ್ಪ ಸ್ನಾಯುಕ್ರಿಯೆಯಿಂದ ಸಾಧ್ಯವಾಗುತ್ತದೆ. ಆದರೂ ಒಂದು ಕಶೇರು ಅದರ ಒತ್ತಿನ ಕಶೇರುಗಳೊಡನೆ ಸ್ವಲ್ಪ ಮಟ್ಟಿಗೆ ಚಲಿಸಲು ಸಾಧ್ಯವಿರುವುದರಿಂದ ಮುಂಡವನ್ನು ಅಕ್ಕ ಪಕ್ಕಕ್ಕೆ ಹಾಗೂ ಹಿಂದುಮುಂದಕ್ಕೆ ಬಾಗಿಸುವುದು, ಎಡಬಲಗಳಿಗೆ ಸ್ವಲ್ಪ ಮಟ್ಟಿಗೆ ತಿರುಗಿಸುವುದು ಇತ್ಯಾದಿ ಚಲನೆಗಳು ಸಾಧ್ಯವಾಗಿವೆ. ಇಂಥ ಚಲನೆ ಕಂಠ ಮತ್ತು ಸೊಂಟ ಪ್ರದೇಶಗಳಲ್ಲಿ ಗರಿಷ್ಠ. ಒಟ್ಟಿನಲ್ಲಿ ಬೆನ್ನು ಮೂಳೆ ಒಂದು ಗಡುಸಾದ ಆದರೂ ಉಪಯುಕ್ತವಾಗಿರುವಷ್ಟರ ಮಟ್ಟಿಗೆ ನಮ್ರತೆ ಉಳ್ಳ ರಚನೆ. ಮಿದುಳು ಬಳ್ಳಿಗೆ ಸುರಕ್ಷ ಕವಚವಾಗಿ ವರ್ತಿಸುವುದು ಬೆನ್ನು ಮೂಳೆಯ ಇನ್ನೊಂದು ಕ್ರಿಯೆ. ಇದರ ಉದ್ದಕ್ಕೂ ಎಲುಬುಚಾಚುಗಳಿಂದಲೇ ರಚಿತವಾದ ಒಂದು ನಾಳ ಏರ್ಪಟ್ಟಿದ್ದು ಇದರೊಳಗೆ ಮಿದುಳಬಳ್ಳಿ ಸಾಗುವುದರಿಂದ ಈ ರಕ್ಷಣೆ ಒದಗುತ್ತದೆ. ಬೆನ್ನೆಲುಬಿನ ಅಗ್ರದಲ್ಲಿ ರುಂಡವಿದ್ದು ಇವೆರಡರ ನಡುವೆ ಸಮಚಲನ ಸಾಮರ್ಥ್ಯಯುತ ಕೀಲು ಏರ್ಪಟ್ಟಿದೆ. ಹೀಗಾಗಿ ತಲೆಯನ್ನು ದೇಹದ ಮೇಲೆ ಹಿಂದಕ್ಕೂ ಮುಂದಕ್ಕೂ ಅಕ್ಕಪಕ್ಕಗಳಿಗೂ ಬಾಗಿಸಬಹುದು. ಅಲ್ಲದೆ ಅದನ್ನು ಎಡಬಲಭಾಗಗಳಿಗೆ ಹೊರಳಿಸಿ ತಕ್ಕಮಟ್ಟಿಗೆ ಹಿನ್ನೋಟ ಪಡೆಯುವುದು ಕೂಡ ಸಾಧ್ಯವಾಗಿದೆ. ವೃಕ್ಷದ ಅಗ್ರಭಾಗ ಹಾಗೂ ಸೊಂಟ ಪ್ರದೇಶದಲ್ಲಿ ಬೆನ್ನುಲಿಬಿಗೆ ಕೈ ಕಾಲುಗಳ ಮತ್ತು ಇತರ ಎಲುಬುಗಳು ಸೇರಿ ಕೀಲುಗಳು ಏರ್ಪಟ್ಟಿವೆಯಾಗಿ ಬೆನ್ನುಮೂಳೆಯ ಆಧಾರದ ಮೇಲೆ ಕೈ ಕಾಲು ಆಡಿಸುವುದು ಸಾಧ್ಯವಾಗಿದೆ.
ವಾಸ್ತವವಾಗಿ ಬೆನ್ನು ಕಂಬದಂಥ ಆಸರೆ ಪ್ರಾಣಿ ರಾಜ್ಯದಲ್ಲಿ ಮೀನುಗಳಿಗಿಂತಲೂ ಕಡಿಮೆ ವಿಕಸಿತ ಪ್ರಾಣಿಗಳಾದ ಅಸೀಡಿಯನ್ನುಗಳು, ಅಂಫಿಯಾಕ್ಸಸ್ ಮುಂತಾದವುಗಳಲ್ಲಿ ಕಂಡುಬರುವುದಿದೆ. ಇದಕ್ಕೆ ನೋಟೊಕಾರ್ಡ್ ಎಂದು ಹೆಸರು. ದೈಹಿಕ ಖಂಡ ಪ್ರತಿಯೊಂದಕ್ಕೂ ಅನುರೂಪ ಆಸರೆ ಖಂಡವಾಗಿ ಕಾಣಬರುವ ಇದು ಒಂದು ರೀತಿಯ ಗಡಸು ಆದರೂ ತಕ್ಕಮಟ್ಟಿಗೆ ನಮ್ಯವಾದ ಬಂಧನಾಂಗಾಂಶದಿಂದ ರಚಿತವಾಗಿದೆ. ಈ ಕೆಳದರ್ಜೆ ಪ್ರಾಣಿಗಳ ವಿವಿಧ ಪಂಗಡಗಳಲ್ಲಿ ನೋಟೊಕಾರ್ಡ್ ವಿವಿಧ ದೇಹಭಾಗಗಳಿಗೆ ಮಾತ್ರ ಸೀಮಿತವಾಗಿರಬಹುದು. ವಿಕಾಸ ಮುಂದುವರಿದಂತೆ ನೋಟೊಕಾರ್ಡಿನ ಖಂಡಗಳ ಬದಲು ಮೃದ್ವಸ್ಥಿ ಖಂಡಗಳು ಕಂಡುಬಂದು ಅವುಗಳ ನಡುವೆ ಹಾಗೂ ನಡುಮಧ್ಯೆ ನೋಟೂಕಾರ್ಡಿನ ಅವಶೇಷ ಇರುತ್ತದೆ. ನಾಯಿ ಮೀನು, ಶಾರ್ಕ್ ಇಂಥವುಗಳಲ್ಲಿ ಬೆನ್ನುಕಂಬ ಹೀಗಿದೆ. ಇನ್ನೂ ಮುಂದುವರಿದ ವಿಕಾಸದಲ್ಲಿ ಮೃದ್ವಸ್ಥಿಯ ಬದಲು ಎಲುಬೇ ಉಪಸ್ಥಿತವಾಗುತ್ತದೆ. ಎಲುಬು ಖಂಡಗಳ ನಡುವೆ ಮೃದ್ವಸ್ಥಿ ಫಲಕವಿದ್ದು ಅದು ಖಂಡಗಳನ್ನು ಪರಸ್ಪರ ಬಂಧಿಸುತ್ತದೆ. ಆದರೂ ಒಂದು ಖಂಡ (ಕಶೇರು) ನೆರೆಯ ಕಶೇರುವಿನೊಡನೆ ಈ ರೀತಿ ಕೀಲುಗೊಂಡಿದ್ದು ಸ್ವಲ್ಪ ಚಲನೆ ಉಳ್ಳದ್ದಾಗಿರುತ್ತದೆ. ಅಲ್ಲದೆ ನಡೆದಾಡುವಾಗ ಓಡಾಡುವಾಗ ಮತ್ತು ಧುಮುಕಿ ಕುಪ್ಪಳಿಸುವಾಗ ಸಂಭವಿಸುವ ಕಶೇರುಗಳ ಪರಸ್ಪರ ಜಖಮ್ಮನ್ನು ಈ ಮೃದ್ವಸ್ಥಿ ಫಲಕಗಳು ಶಮನಗೊಳಿಸುತ್ತವೆ. ಫಲಕಗಳ ನಡು ಮಧ್ಯ ಮಾತ್ರ ಪ್ರಾಚೀನ ಆಧಾರವಾದ ನೋಟೋಕಾರ್ಡಿನ ಅವಶೇಷವನ್ನು ಗುರುತಿಸಬಹುದಾಗಿದೆ. ಕೆಲವು ಮೀನು ಹಾಗೂ ಕೆಲವು ಸರ್ಪಗಳಲ್ಲಿ ಈ ಅವಶೇಷವನ್ನು ಕಶೇರುಮಣಿಯ ನಡುಮಧ್ಯದಲ್ಲಿ ಗುರುತಿಸಬಹುದು. ವಿಕಾಸ ಈ ಕ್ರಮದಲ್ಲಿ ಸಾಗಿದೆ ಎಂಬುದಕ್ಕೆ ಬೆನ್ನೆಲುಬುಳ್ಳ ಎಲ್ಲ ಪ್ರಾಣಿಗಳಲ್ಲು ಅವುಗಳ ಭ್ರೂಣಾವಸ್ಥೆಯಲ್ಲಿ ಮೇಲೆ ವಿವರಿಸಿರುವ ವಿವಿಧ ಹಂತಗಳು ಕಂಡು ಬರುವುದೇ ಸಾಕ್ಷಿ. ನೋಟೋಕಾರ್ಡೇ ಆಗಲಿ ಅದರ ಅವಶೇಷವೇ ಆಗಲಿ ಕಂಡುಬರುವ ಪ್ರಾಣಿಗಳನ್ನು ಕಾರ್ಡೇಟುಗಳೆಂದು ಇನ್ನೂ ಕೆಳದರ್ಜೆಯ (ಅಂದರೆ ಬೆನ್ನುಕಂಬದಂಥ ಆಸರೆಯೇ ಇಲ್ಲದ) ಪ್ರಾಣಿಗಳನ್ನು ನಾನ್‍ಕಾರ್ಡೇಟುಗಳೆಂದೂ ವಿಂಗಡಿಸವುದಿದೆ. ಮೃದ್ವಸ್ಥಿ ಇಲ್ಲವೇ ಎಲುಬಿನಿಂದ ಮರೆಮಾಚಲ್ಪಟ್ಟ ನೋಟೊಕಾರ್ಡ್ ಇರುವ ಮೀನುಗಳು ಉಭಯಚರಿಗಳು, ಸರೀಸೃಪಗಳು, ಪಕ್ಷಿಗಳು ಹಾಗೂ ಸ್ತನಿಗಳನ್ನು ಕಶೇರುಕಗಳೆಂದು (ವರ್ಟಿಬ್ರೇಟ್ಸ್) ವರ್ಗೀಕರಿಸಲಾಗಿದೆ.
ಮಾನವನ ಆದರ್ಶರೂಪದ ಕಶೇರುವಿನಲ್ಲಿ ದಪ್ಪವಾಗಿ ಎದ್ದು ಕಾಣುವ ಭಾಗ ಕಶೇರು ಕಾಯ, ಇದರ ಮೇಲಿನ ಹಾಗೂ ಕೆಳಗಿನ ಮೈಗಳು ತಟ್ಟೆಯಾಗಿಯೂ ಮಿಕ್ಕಮೈ ಕಂಬದಂತೆ ಗುಂಡಗೂ ಇವೆ. ಕಾಯದ ವ್ಯಾಸ ವಿವಿಧ ಕಶೇರುಗಳಲ್ಲಿ 20-40 ಸೆಂ.ಮೀ.ನಷ್ಟಿದೆ.
ಕಶೇರು ಕಾಯದ ಎರಡು ಪಕ್ಕಗಳಿಂದಲೂ ಹಿಂದಕ್ಕೆ ಎರಡು ಕಮಾನುಗಳು ಚಾಚಿಕೊಂಡಿದೆ. ಇವೆರಡೂ ಹಿಂದೆ ಸೇರಿಕೊಂಡು ಒಂದು ಮೊಂಡು ಮುಳ್ಳಿನಂತಾಗುತ್ತದೆ. ಚಾಚುಗಳ ನಡುವೆ ಉಂಗುರ ಏರ್ಪಡುತ್ತದೆ. ಕಮಾನುಗಳ ಎರಡು ಪಕ್ಕಗಳಿಂದಲೂ ಮೇಲಕ್ಕೆ ಮತ್ತು ಕೆಳಕ್ಕೆ ಹಾಯುವ ಎರಡು ಚಾಚುಗಳು (ಆರ್ಟಿಕ್ಯುಲೇಟಿಂಗ್ ಪ್ರಾಸೆಸ್) ಇದ್ದು ಅವುಗಳ ಮೂಲಕ ಮೇಲಿನ ಮತ್ತು ಕೆಳಗಿನ ಕಶೇರುವಿನೊಡನೆ ಅಲ್ಪ ಚಲನೆಯ ಕೀಲುಗಳು ಏರ್ಪಡುತ್ತವೆ. ಸುಮಾರು ಈ ಚಾಚುಗಳ ನೇರದಲ್ಲಿ ಕಶೇರು ಕಾಯದಿಂದ ಎಡ ಬಲಪಕ್ಕಗಳಲ್ಲಿ ಅಡ್ಡ ಚಾಚುಗಳು (ಟ್ರಾನ್ಸ್‍ವರ್ಸ್ ಪ್ರ್ರಾಸೆಸ್) ಉದ್ಭವಿಸುತ್ತವೆ. ಈ ಎಲ್ಲ ಚಾಚುಗಳನ್ನೂ ಕೆಶೇರು ಮುಳ್ಳುಗಳನ್ನೂ ರಜ್ಜುಗಳು ಮತ್ತು ಸ್ನಾಯುಬಂಧನಗಳು ಮೇಲಿನಿಂದ ಕೆಳಗಿನವರೆಗೆ ಭದ್ರವಾಗಿ ಬಂಧಿಸುತ್ತವೆ. ನೆಟ್ಟಗೆ ನಿಂತಾಗ ಕಶೇರು ಸರದ ಮುಳ್ಳುಗಳೆಲ್ಲ ಮೇಲಿನಿಂದ ಕೆಳಕ್ಕೆ ಒಂದೇ ನೆರದಲ್ಲಿದ್ದು ಬೆನ್ನುಹುರಿಯಂತೆ ಕಾಣಲೂ ಮುಟ್ಟಲೂ ಸಿಕ್ಕುತ್ತವೆ. ಕಶೇರು ಕಮಾನುಗಳ ನಡುವಿನ ಉಂಗುರಗಳು ಕಶೇರು ಸರದಲ್ಲಿ ನೇರವಾಗಿ ಒಂದರ ಕೆಳಗೆ ಒಂದು ಇವೆ. ಇದೊಂದು ಎಲುಬು ಅಚ್ಚಾದಿತ ನಾಳದಂಥ ರಚನೆ. ಈ ಬೆನ್ನೆಲುಬು ನಾಳದಲ್ಲಿ (ಸ್ಪೈನಲ ಕೆನಾಲ್) ಮಿದುಳುಬಳ್ಳಿ ಮೇಲಿನಿಂದ ಕೆಳಸಾಗಿ ಅಂತ್ಯಗೊಳ್ಳುತ್ತದೆ. ಎರಡು ಕಶೇರು ಉಂಗುರಗಳ ನಡುವೆ ಎಡಬಲ ಎರಡು ಪಕ್ಕಗಳಲ್ಲೂ ನರಗಳು ಸಾಗಿ ಮುಂಡ ಕೈಕಾಲುಗಳ ಎಲ್ಲ ಭಾಗಗಳನ್ನೂ ವಿದುಳು ಬಳ್ಳಿಗೆ ಸಂಪರ್ಕಿಸುತ್ತವೆ.
ಕಂಠಕಶೇರುಗಳ ಅಡ್ಡ ಚಾಚುಗಳಲ್ಲಿ ಒಂದು ರಂಧ್ರವಿದ್ದು ಅದರ ಮೂಲಕ ಕಶೇರು ಅಪಧಮನಿ (ವರ್ಟಿಬ್ರಲ್ ಆರ್ಟರಿ) ಒಂದೊಂದು ಕಶೇರುವಿನ ಮೂಲಕ ಮೇಲಕ್ಕೇರಿ ತಲೆಯ ಒಳಹೋಗುತ್ತದೆ. ಕಂಠದ ಮೊದಲ ಮತ್ತು ಎರಡನೆಯ ಕಶೇರುಗಳಿಗೆ ಅನುಕ್ರಮವಾಗಿ ಅಟ್ಲಾಸ ಮತ್ತು ಆಕ್ಸಿಸ್ ಎಂಬ ಅನ್ವರ್ಥನಾಮಗಳಿವೆ. ಗ್ರೀಕ್ ಪುರಾಣದಂತೆ ಗುಂಡಾಗಿರುವ ಭೂಮಿಯನ್ನು ಅಟ್ಲಾಸ್ ಎಂಬ ದೈತ್ಯ ಹೊತ್ತಿರುವನಂತೆ. ಮಾನವನಲ್ಲಿ ಗುಂಡಾಗಿರುವ ರುಂಡವನ್ನು ಮುಂಡದ ಕಶೇರು ಸರದ ಮೊದಲ ಘಟಕ ಹಾಗೆಯೇ ಹೊತ್ತಿರುವುದರಿಂದ ಅದಕ್ಕೆ ಅಟ್ಲಾಸ್ ಎಂದು ಪ್ರಾಚೀನ ಪಾಶ್ಚಾತ್ಯ ವೈದ್ಯರು ಹೆಸರಿಸಿದರು. ಅಟ್ಲಾಸಿನ ಹಿಂಚಾಚುಗಳ ನಡುವೆ ಇರುವ ರಂಧ್ರವನ್ನು ಜೀವಿತ ಕಾಲದಲ್ಲಿ ಮುಂದಿನ ಮತ್ತು ಹಿಂದಿನ ರಂಧ್ರಗಳಾಗಿ ಭದ್ರವಾದ ಒಂದು ರಜ್ಜು ತಡಿಕೆ ಇಬ್ಭಾಗಿಸುತ್ತದೆ. ಹಿಂಭಾಗದ ರಂಧ್ರದ ಮೂಲಕ ಮಿದುಳು ಬಳ್ಳಿ ಕೆಳಹಾಯುತ್ತದೆ. ಎರಡನೆಯ ಕಶೇರು ಕಾಯದಿಂದ ಒಂದು ಗೂಟ ಮೇಲಕ್ಕೆ ಚಾಚಿಕೊಂಡಿದ್ದು ಅಟ್ಲಾಸಿನ ಮುಂದಿನ ರಂಧ್ರದ ಒಳನುಗ್ಗುತ್ತದೆ ಮತ್ತು ಅಟ್ಲಾಸಿಗೆ ತಿರುಗಡೆ ಗೂಟದಂತೆ ಅಥವಾ ಅಕ್ಷದಂತೆ ವರ್ತಿಸುತ್ತದೆ. ಎಂದೇ ಈ ಕಶೇರುವಿಗೆ ಆಕ್ಸಿಸ್ ಎಂದು ಹೆಸರು. ಗೂಟದ ಹಿಂದಿರುವ ರಜ್ಜುತಡಿಕೆ ಅದಕ್ಕೂ ಹಿಂದಕ್ಕೆ ಇರುವ ಮಿದುಳುಬಳ್ಳಿಗೂ ಗೂಟದಿಂದ ಜಖಮ್ಮಾಗದಂತೆ ರಕ್ಷಣೆ ಒದಗಿಸುತ್ತದೆ. ಎತ್ತರದಿಂದ ಬಿದ್ದಾಗ ಇಲ್ಲವೇ ನೇಣುಹಾಕಿಕೊಂಡಾಗ ರಜ್ಜು ತಡಿಕೆ ಹರಿದುಹೋಗುವುದರಿಂದ ಜಖಮ್ಮು ಆಗಿಯೇ ತೀರುತ್ತದೆ. ತತ್ಪರಿಣಾಮವಾಗಿ ಮಿದುಳು ಬಳ್ಳಿ ಅಪ್ಪಚ್ಚಿ ಆಗಿ ಒಡನೆ ಮರಣ ಸಂಭವಿಸುತ್ತದೆ. ವಕ್ಷ ಕಶೇರುಗಳ ಅಡ್ಡ ಚಾಚುಗಳೊಡನೆ ಎಡ ಬಲಪಕ್ಕೆಲುಬುಗಳು ಕೀಲುಗೂಡಿವೆ. ಉಸಿರಾಟದಲ್ಲಿ ಪಕ್ಕೆಲುಬುಗಳಚಲನೆಗೆ ಈ ಕೀಲುಗಳು ಆಧಾರಬಿಂದುಗಳಾಗಿ (ಫಲ್ಕ್ರ) ವರ್ತಿಸುತ್ತವೆ. ಉದರ ಕಶೇರುಗಳ ಕಾಯದ ಗಾತ್ರ ಎಲ್ಲ ಕಶೇರುಗಳಿಗಿಂತಲೂ ದೊಡ್ಡದಾಗಿವೆ. ಇಲ್ಲಿ ಕಶೇರುಗಳ ಮಧ್ಯ ಬಾಗುವಿಕೆ ಸಾಧ್ಯವಿದೆ. ಇದರ ಕೆಳಗಿರುವ ಕಶೇರುಗಳು ಸೇರಿಹೋಗಿ ತ್ರಿಕಾಸ್ಥಿ ಮತ್ತು ಕಾಕ್ಸಿಕ್ಸ್ ಆಗುವುದನ್ನು ಹೇಳಿದೆ. ತ್ರಿಕಾಸ್ಥಿ ಹಿಂದಕ್ಕೆ ಉಬ್ಬಿ ಬಾಗಿರುವ ದೊಡ್ಡ ಚಮಚದಂತಿದೆ. ಶ್ರೋಣಿಯ ಮಿಕ್ಕ ಎಲುಬುಗಳೊಡನೆ ಅಚಲವಾಗಿ ಬಂಧಿತವಾಗಿದ್ದ ಕಿಬ್ಬೊಟ್ಟೆ ಅಂಗಗಳಾದ ಮೂತ್ರಾಲಯ, ಗರ್ಭಾಶಯ (ಸ್ತ್ರೀಯರಲ್ಲಿ), ಮಲಾಶಯಗಳಿಗೆ ಇದು ಒಂದು ಅಸ್ಥಿನಿರ್ಮಿತ ಗೂಡಿನಂತಿದೆ (ಪೆಲ್ವಿಕ್‍ಕ್ಯಾವಿಟಿ). ಅಲ್ಲದೆ ಬೊಗಸೆಯಂತಿರುವ ತ್ರಿಕಾಸ್ಥಿಯ ಆಸರೆಯಲ್ಲಿ ಉದರದ ಅಂಗಗಳು ನೆಲೆಯಾಗಿವೆ.
ರೋಗದ ಪರಿಣಾಮವಾಗಿ ಬೆನ್ನು ಕಂಬದ ನೇರ ಅಕ್ಷದಲ್ಲಿ ಅರೂಪತೆ ಉಂಟಾಗುವುದಿದೆ. ದೇಹ ಮುಂಬಾಗಿ ಗೂನುಬೆನ್ನು ಸ್ಥಿತಿ ಉಂಟಾಗಬಹುದು. ಇದಕ್ಕೆ ಕೈಫೋಸಿಸ್ ಎಂದು ಹೆಸರು. ಉದರದ ಸಹಜ ಬಾಗು ಹೆಚ್ಚಾಗುವುದು ಇದೆ. ಇದಕ್ಕೆ ಲಾರ್ಡೊಸಿಸ್ ಎಂದು ಹೆಸರು. ಕಶೇರುಸರ ಯಾವುದಾದರೂ ಪಕ್ಕಕ್ಕೆ ಡೊಂಕಾಗಿರಬಹುದು. ಇದಕ್ಕೆ ಸ್ಕೋಲಿಯೋಸಿಸ್ ಎಂದು ಹೆಸರು. ಈ ಸ್ಥಿತಿಗಳು ವ್ಯಕ್ತಿಯ ಚಲನವಲನಗಳಿಗೆ ತೊಂದರೆಯಾಗದಷ್ಟು ಅಲ್ಪವಾಗಿರಬಹುದು. ಇಲ್ಲವೇ ತುರ್ತುಶಸ್ತ್ರ ಚಿಕಿತ್ಸೆಯೇ ಅಗತ್ಯವಾಗುವಷ್ಟು ತೀವ್ರವಾಗಿರಬಹುದು. ರೋಗದ ಪರಿಣಾಮವಾಗಿ ಬೆನ್ನುಕಂಬದಲ್ಲಿ ಅರೂಪತೆ ಉಂಟಾಗದೆ ಅದರ ಚಲನಸಾಮರ್ಥ್ಯ ತೀರ ಕಂಠಿತವಾಗುವುದೂ ಉಂಟು. ಅಘಾತ ಪ್ರಸಂಗಗಳಲ್ಲಿ ಕಶೇರು ಮಣಿಯ ಅಂಚುಚಾಚುಗಳು ಛಿದ್ರವಾಗಬಹುದು. ಕಶೇರುಗಳನ್ನು ಬಂಧಿಸುವ ರಜ್ಜುಗಳೂ ಹರಿದು ಮೇಲಿನ ಕಶೇರು ಕೆಳಗಿನ ಕಶೇರುವಿನ ಮೇಲೆ ಮುಂದಕ್ಕೆ ಜಾರಬಹುದು. ಹೀಗಾದರೆ ಈ ಎರಡು ಕಶೇರುಗಳ ನಡುವೆ ಮಿದುಳು ಬಳ್ಳಿ ಸಿಕ್ಕಿ ಅಪ್ಪಚ್ಚಿ ಆಗುವುದು ಅಥವಾ ಛಿದ್ರವಾಗುವುದು ವ್ಯಕ್ತ. ಕಂಠಭಾಗದಲ್ಲಿ ಹೀಗಾದರೆ ಒಡನೆ ಮರಣ ಸಂಭವಿಸುತ್ತದೆ-ನೇಣು ಪ್ರಸಂಗದಲ್ಲಿಯಂತೆ. ವಕ್ಷ ಭಾಗದಲ್ಲಿ ಇಂಥ ಆಘಾತಗಳಿಂದ ಆ ಮಟ್ಟದ ಕೆಳಗಿನ ದೇಹಭಾಗಗಳ ಸ್ವಾಧೀನ ಹಾಗೂ ಸಂವೇದನೆಗಳ ನಾಶ, ಮೂತ್ರ ವಿಸರ್ಜನೆಯ ಹತೋಟಿ ತಪ್ಪುವುದು ಮುಂತಾದವು ಕಂಡುಬರುತ್ತದೆ.
ಉಲ್ಲೇಖ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಬೆನ್ನುಮೂಳೆ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ವಿಜ್ಞಾನ ಸಾಹಿತ್ಯ
ಅಂತರರಾಷ್ಟ್ರೀಯ ವ್ಯಾಪಾರ
ಅಂತರರಾಷ್ಟ್ರೀಯ ವ್ಯಾಪಾರವು ವಿಶ್ವದ ರಾಷ್ಟ್ರಗಳ ನಡುವೆ ನಡೆಯುವ ವ್ಯಾಪಾರ. ಇಧನ್ನು ವಿದೇಶಿ ವ್ಯಾಪಾರವೆಂದು ಕರೆಯುತ್ತಾರೆ. ಅಂತರರಾಷ್ಟ್ರೀಯ ಅಥವಾ ವಿದೇಶಿ ವ್ಯಾಪಾರವೆಂದರೆ ಅಗತ್ಯವಾದ ವಸ್ತುಗಳನ್ನು ಇತರ ರಾಷ್ಟ್ರಗಳಿಂದ ಆಮದು ಮಾಡಿಕೊಳ್ಳುವುದು ಅಥವಾ ನಮ್ಮಲ್ಲಿರುವ ವಸ್ತುಗಳನ್ನು ಇತರ ರಾಷ್ಟ್ರಗಳಿಗೆ ರಫ್ತುಮಾಡುವುದು. ಅಂದರೆ ಒಂದು ರಾಷ್ಟ್ರವು ಮತ್ತೊಂದು ರಾಷ್ಟ್ರದೊಂದಿಗೆ ವಸ್ತುಗಳನ್ನು ಕೊಳ್ಳುವ ಹಾಗೂ ಮಾರಾಟ ಮಾರಾಟ ಒಂದು ವ್ಯವಹಾಅರವೇ ಅಂತರರಾಷ್ಟ್ರೀಯ ವ್ಯಾಪಾರ. ಈ ಬಗೆಯ ವ್ಯಾಪಾರದಲ್ಲಿ ಹಾಗೂ ಸೇವೆಗಳ ವಿನಿಮಯವು ವಿಶ್ವದ ಎರಡು ಅಥವಾ ಹೆಚ್ಚು ರಾಷ್ಟ್ರಗಳೊಂದಿಗೆ ನಡೆಯುತ್ತದೆ. ಉದಾ : ಜಪಾನ್ ಹಾಗೂ ಅಮೆರಿಕಾ ರಾಷ್ಟ್ರಗಳ ನಡುವೆ ನಡೆಯುವ ವ್ಯಾಪಾರವು ಅಂತರರಾಷ್ಟ್ರೀಯ ವ್ಯಾಪಾರವಾಗುತ್ತದೆ. ವಿಶ್ವದ ಅನೇಕ ರಾಷ್ಟ್ರಗಳು ನಮ್ಮ ಜೀವನ ಸೌಲಭ್ಯಗಳಿಗೆ ಬೇಕಾದ ಹಲವಾರು ಬಗೆಯ ಪದಾರ್ಥಗಳನ್ನು ಒಂದಲ್ಲ ಒಂದು ಬಗೆಯಲ್ಲಿ ಪೂರೈಸುತ್ತಿರುವುದನ್ನು ನಾವು ಕಾಣಬಹುದು. ಇದೇ ರೀತಿ ನಮ್ಮ ದೇಶವೂ ಈ ರಾಷ್ಟ್ರಗಳಿಗೆ ಎಣ್ಣೆಕಾಳುಗಳು, ಮ್ಯಾಂಗ್ನೀಸ್, ಕಬ್ಬಿಣದ ಅದಿರು, ಸೆಣಬಿನ ವಸ್ತುಗಳು ಇತ್ಯಾದಿ ರಫ್ತುಮಾಡುತ್ತದೆ. ಈ ರೀತಿ ಬೇರೆ ಬೇರೆ ರಾಷ್ಟ್ರಗಳು ಸರಕುಗಳನ್ನು ವಿನಿಮಯ ಮಾಡಿಕೊಳ್ಳುವ ಕಾರ್ಯವನ್ನು ಅಂತರರಾಷ್ಟ್ರಿಯ ಅಥವಾ ವಿದೇಶಿ ವ್ಯಾಪಾರ ಎನ್ನುತ್ತೇವೆ. ಅಂತರರಾಷ್ಟ್ರೀಯ ವ್ಯಾಪಾರವು ಭೌಗೋಲಿಕ ಶ್ರಮವಿಭಜನೆಯಿಂದ ಉಂಟಾಗುತ್ತದೆ.
ಟೀಕೆಗಳು
೧. ಈ ಸಿದ್ಧಾಂತವು ಶ್ರಮದ ಮೌಲ್ಯದ ಮೇಲೆ ಅವಲಂಬಿತವಾಗಿದೆ. ಆದರೆ ಈ ಟೀಕೆಯನ್ನು ಉದಾಸೀನ ಮಾಡಬಹುದು. ಏಕೆಂದರೆ ಸಾಪೇಕ್ಷಿತ ಉತ್ಪಾದನಾ ವೆಚ್ಚವನ್ನು ಹಣದಲ್ಲೂ ವ್ಯಕ್ತಪಡಿಸಬಹುದು. ೨.ಉತ್ಸದನಾ ವೆಚ್ಚ ಸಮನಾಗುರಯತ್ತದೆಂದು ಈ ಸಿದ್ಧಾಂತವು ಕಲ್ಪಸಿಕೊಂಡಿದೆ. ಈ ವಾದವನ್ನೂ ಸಹ ಉದಾಸೀನ ಮಾಡಬಹುದು. ಏಕೆಂದರೆ ಪ್ರಾಚೀನ ಅರ್ಥಶಾಸ್ತ್ರಜ್ಞರು ತಮ್ಮ ಸಿದ್ಧಾಂತವನ್ನು ಸರಳವಾಗಿ ರೂಪಿಸಲು ಸಮನಾದ ಉತ್ಪಾದನಾ ವೆಚ್ಚವನ್ನು ಗಣನೆಗೆ ತಗೆದಕೊಡಿದ್ದರು.ಆದರೆ ಆಧುನಿಕ ಅರ್ಥಶಾಸ್ತ್ರಜ್ಞರು ಈ ಸಿದ್ಧಾಂವು ಏರಿಕೆಯ ಪ್ರತಿಫಲದಲ್ಲಿ ವಸ್ತುಗಳನ್ನು ಉತ್ಪಾದಿಸಿದಾಗ ಈ ನಿಯಮ ಅನ್ವಯಿಸುವುದೆಂದು ಪ್ರತಿಸಾದಿಸಿದ್ದಾರೆ. ೩.ಈ ಸಿದ್ಧಾಂವು ವ್ಯಾಪಾರದಲ್ಲಿ ನಿರತವಾಗುವ ಪ್ರತಿಯೊಂದು ರಾಷ್ಟ್ರರವೂ ನಿರ್ದಿಷ್ಟವಾದ ಪ್ರಮಾಣದಲ್ಲಿ ಸಂಸನ್ಮೂ ಲಗಳನ್ನು ಹೊಂದಿರುವುದೆಂದು ಭಾವಿಸಿತ್ತು. ಆದರೆ ಈ ಸಿದ್ಧಾಂತ ರಾಷ್ಟ್ರದ ಆರ್ಥಿಕಾಭಿವೃದ್ಧಿಯನ್ನು ಗಣನೆಗೆ ತೆಗೆದುಕೊಂಡಿಲ್ಲ. ೪.ಈ ಸಿದ್ಧಾಂತ ಸಾರಿಗೆಯ ವೆಚ್ಚವನ್ನು ಗಣನೆಗೆ ತೆಗೆದುಕೊಂಡಿಲ್ಲ.ಒಂದು ರಾಷ್ಟ್ರದಿಂದ ಮತ್ತೊಂದು ರಾಷ್ಟ್ರಕ್ಕೆ ವಸ್ತುವನ್ನು ಕಳಿಸುವಾಗ ಸಾರಿಗೆಯ ವೆಚ್ಚವು ಉತ್ಪಾದನೆಯ ವೆಚ್ಚದ ಒಂದು ಭಾಗವಾಗಿರುತ್ತದೆ. ಕೆಲವು ಸಾರಿ ವಸ್ತುವಿನ ಉತ್ಪಾದನೆಯ ವೆಚ್ಚಕ್ಕಿಂತ ಸಾರಿಗೆಯ ವೆಚ್ಚವೇ ಹೆಚ್ಚಾಗಿರುತ್ತದೆ. ಉತ್ಪಾದನೆಯ ವೆಚ್ಚ ಕಡಮೆ ಇದ್ದು, ಸಾರಿಗೆಯ ವೆಚ್ಚ ಹೆಚ್ಚಿದಲ್ಲಿ ವಸ್ತುಗಳನ್ನು ಆವುದು ಮಾಡಿಕೊಳ್ಳುವಲ್ಲಿ ಯಾವ ಲಾಭವು ಇರುವುದಿಲ್ಲ. ೫.ಒಂದು ರಾಷ್ಟ್ರದ ಒಳಗೆ ಶ್ರಮ ಮತ್ತು ಬಂಡಗಳು ಸುಲಭವಾಗಿ ಚಲಿಸುತ್ತವೆ ಎಂದು ಹೇಳುವುದು ಸರಿಯಲ್ಲ. ಏಕೆಂದರೆ ವಿಶಾಲವಾದ ಒಂದು ರಾಷ್ಟ್ರದಲ್ಲಿ ಒಂದು ಪ್ರದೇಶದ ಭಾಷೆ,ಹನುಗುಣ ಪದ್ಧತಿಗಳಲ್ಲಿ ಎಷ್ಟೋ ವ್ಯತ್ಯಾಸಗಳಿರುತ್ತವೆ. ಆದ್ದರಿಂದ ರಾಷ್ಟ್ರದ ಒಳಗೂ ಶ್ರಮದ ಚಲನೆ ಹೆಚ್ಚಾಗಿಲ್ಲದಿರಬಹುದು.
ಅಂತರಾಷ್ಟ್ರೀಯ ವ್ಯವಹಾರ
ಅಂತರಾಷ್ಟ್ರೀಯ ವ್ಯವಹಾರವು ಎರಡು ಅಥವಾ ಹಲವು ದೇಶಗಳ ನಡುವೆ ನಡೆಯುವ ವ್ಯವಹಾರವಾಗಿದೆ. ಸಾಮಾನ್ಯವಾಗಿ ಖಾಸಗಿ ಸಂಸ್ಥೆಗಳು ಅಂತರಾಷ್ಟ್ರೀಯ ವ್ಯವಹಾರವನ್ನು ರಾಜಕೀಯ ಹಾಗು ಲಾಭಗಳಿಗಾಗಿ ಮಾಡುತ್ತವೆ.
ಅಂತರಾಷ್ಟ್ರೀಯ ವ್ಯವಹಾರಕ್ಕೆ ಕಾರಣಗಳು
thumbnail|left|ಅಂತರಾಷ್ಟ್ರೀಯ ಟ್ರಸ್ಟ್ ಕಂಪನಿ ಅಂತರಾಷ್ಟ್ರೀಯ ವ್ಯವಹಾರವು ಅಭಿವೃದ್ಧಿ ಹೊಂದಲು ಅನೇಕ ಕಾರಣಗಳಿವೆ ಅವುಗಳಲ್ಲಿ ಪ್ರಮುಖ ಅಂಶಗಳೆಂದರೆ - ೧. ನೈಸರ್ಗಿಕ ಸಂಪನ್ಮೂಲಗಳ ಕೊರತೆ. ೨. ನೈಸರ್ಗಿಕ ಸಂಪನ್ಮೂಲಗಳು ವೈವಿಧ್ಯತೆಯಿಂದ ಕೂಡಿರುವುದು. ೩. ಎಲ್ಲಾ ವಿಧದ ಸಂಪನ್ಮೂಲಗಳ ಕೊರತೆ ಅಂತರಾಷ್ಟ್ರೀಯ ವ್ಯವಹಾರಗಳ ಬೆಳವಣಿಗೆಗೆ ಪ್ರಮುಖವಾಗಿದೆ. ಎಲ್ಲಾ ನೈಸರ್ಗಿಕ ಸಂಪನ್ಮೂಲಗಳು ಯಾವುದೇ ದೇಶದಲ್ಲಿ ಪರಿಪೂರ್ಣವಾಗಿ ಲಭಿಸದ ಕಾರಣ ಯಾವುದೇ ದೇಶವೂ ಸ್ವಾವಲಂಬಿಯಾಗಿಲ್ಲ. ೪. ಭೌಗೋಳಿಕ ವಿಶೇಷತೆ ಮತ್ತು ಕ್ರಮ ವಿಭಜನೆ - ಎಲ್ಲಾ ದೇಶಗಳು ಒಂದೇ ರೀತಿಯ ಹವಗುಣ ಮತ್ತು ವಾಯುಗುಣ ಹೊಂದಿರುವುದಿಲ್ಲ. ಅಲ್ಲದೆ ಪ್ರತಿಯೊಂದು ದೇಶವು ಕೆಲವೇ ವಸ್ತುಗಳನ್ನು ಉತ್ಪಾದಿಸುವಲ್ಲಿ ವಿಶೇಷತೆ ಮತ್ತು ವೈಶಿಷ್ಟ್ಯತೆಯನ್ನು ಹೊಂದಿರುತ್ತವೆ. ಅಂತಹ ಸರಕುಗಳು ಹೊರದೇಶಗಳಿಗೂ ಅವಶ್ಯಕವಿರುತ್ತವೆ. ೫. ಉತ್ಪಾದನೆ ಮತ್ತು ವೆಚ್ಚ : ಈ ಅಂಶವೂ ಕೂಡ ಅಂತರಾಷ್ಟ್ರೀಯ ವ್ಯವಹಾರಕ್ಕೆ ಕಾರಣವಾಗಿದೆ. ಕೆಲವೊಂದು ವಸ್ತುಗಳನ್ನು ಉತ್ಪಾದಿಸಲು ಅಧಿಕ ವೆಚ್ಚ ತಗಲುತ್ತದೆ. ಆದರೆ ಅದೇ ವಸ್ತು ಮಾರುಕಟ್ಟೆಗಳಲ್ಲಿ ಅಗ್ಗದ ದರದಲ್ಲಿ ಲಭಿಸುತ್ತದೆ. ಅಂತಹ ಸನ್ನಿವೇಶಗಳಲ್ಲಿ ಉತ್ಪಾದನೆ ದುಬಾರಿಯಾಗುತ್ತದೆ. ೬. ಅನುಕರಣೆ ಮತ್ತು ತಂತ್ರಜ್ಙಾನದಲ್ಲಿ ಬದಲಾವಣೆ - ಇತ್ತೀಚಿನ ದಿನಗಳಲ್ಲಿ ವೇಷಭೂಷಣಗಳಲ್ಲಿ, ನಾಗರೀಕತೆಯಲ್ಲಿ, ಬದಲಾವಣೆಗಳಾಗಿವೆ. ಇವುಗಳು ಬೇರೆ ದೇಶದಿಂದ ಅನುಕರಣೆಯಾಗುತ್ತಿದೆ. ಇದರಿಂದಾಗಿ ಪಾಶ್ಚಿಮಾತ್ಯ ವಸ್ತುಗಳ ವ್ಯಾಮೋಹ ಹೆಚ್ಚಾಗಿದೆ. ತಂತ್ರಜ್ಞಾನದಲ್ಲೂ ಕೂಡ ಹಲವಾರು ಬದಲಾವಣೆಗಳಾಗುತ್ತಿವೆ. ವಸ್ತುಗಳ ವಿನ್ಯಾಸ, ಆಕಾರ ಮತ್ತು ಗಾತ್ರಗಳಲ್ಲಿ ಭಾರೀ ಬದಲಾವಣೆಗಳಾಗುತ್ತಿವೆ. ಹೊಸ ಹೊಸ ಆವಿಸ್ಕಾರಗಳು ಹುಟ್ಟಿಕೊಳ್ಳುತ್ತಿವೆ. ಇದರಿಂದಾಗಿ ವಿದೇಶಿ ವ್ಯವಹಾರ ಬೆಳವಣಿಗೆಗೆ ಕಾರಣವಾಗಿದೆ. ಈ ಮೇಲ್ಕಂಡ ಅಂಶಗಳಿಂದ ತಿಳಿದು ಬರುವುದೇನೆಂದರೆ ಪ್ರಪಂಚದ ಯಾವುದೇ ದೇಶವು ಸಂಪೂರ್ಣವಾಗಿ ಸ್ವಾವಲಂಬಿಯಾಗಿಲ್ಲ. ಪ್ರತ್ಯಕ್ಷವಾಗಿ ಅಥವಾ ಪರೋಕ್ಷವಾಗಿ, ಅವಲಂಬಿತವಾಗಿದೆ.
ಅಂತರಾಷ್ಟ್ರೀಯ ವ್ಯವಹಾರ ಮತ್ತು ದೇಶೀಯ ವ್ಯವಹಾರ ನಡುವಿನ ವ್ಯತ್ಯಾಸಗಳು
ಈ ಎರಡೂ ವ್ಯವಹಾರಗಳ ನಡುವೆ ಅನೇಕ ವಿಷಯಗಳಲ್ಲಿ ವ್ಯತ್ಯಾಸಗಳಿವೆ. ಆದ್ದರಿಂದ ಈ ಎರಡರ ನಡುವಿನ ವ್ಯತ್ಯಾಸಗಳನ್ನು ತಿಳಿಯುವುದು ಸೂಕ್ತವಾಗಿದೆ. ಸಾಮಾನ್ಯವಾಗಿ ಈ ಕೆಳಕಂಡ ವ್ಯತ್ಯಾಸಗಳನ್ನು ಕಾಣ ಬಹುದಾಗಿದೆ.
ಅಂತರಾಷ್ಟ್ರೀಯ ವ್ಯವಹಾರದ ಪ್ರಯೋಜನಗಳು
thumbnail|right|ರಷ್ಯಾದ ಉತ್ಪಾದನಾ ಕೇಂದ್ರ ವಿದೇಶಿ ವ್ಯವಹಾರವು ಅನೇಕ ತೊಂದರೆ ಮತ್ತು ವಿವಿದ ನೀತಿನಿಯಮಗಳಿಂದ ಕೂಡಿದ್ದರೂ ಕೂಡ ಇದು ರಾಷ್ಟ್ರಕ್ಕೆ ಮತ್ತು ವ್ಯವಹಾರಿಕ ಸಂಸ್ಥೆಗಳಿಗೆ ಅನೇಕ ರೀತಿಯಲ್ಲಿ ಲಾಭದಾಯಕವಾಗಿದೆ. ಇದರಿಂದಾಗಿ ಅಂತರಾಷ್ಟ್ರೀಯ ವ್ಯವಹಾರವು ಬಹಳ ಪ್ರಾಮುಖ್ಯವಾಗಿದೆ. ಇದರಿಂದ ಎರಡು ರೀತಿಯ ಲಾಭಗಳುಂಟು.
೧.ರಾಷ್ಟ್ರಕ್ಕೆ ಆಗುವ ಲಾಭಗಳು
thumbnail|left|ಉತ್ಪಾದನೆ ೧. ವಿದೇಶಿ ವಿನಿಯಮಗಳಿಕೆ - ಅಂತರಾಷ್ಟ್ರೀಯ ವ್ಯವಹಾರವು ವಿದೇಶಿ ವಿನಿಯಮಗಳಿಸಲು ಸಹಾಯವಾಗುತ್ತದೆ. ಇದರಿಂದಾಗಿ ಬಂಡವಾಳ, ಸರಕುಗಳು, ತಂತ್ರಜ್ಞಾನ, ಪೆಟ್ರೋಲಿಯಂ ಉತ್ಪನ್ನ ಮತ್ತು ಇತರೆ ಕೊರತೆ ಸರಕುಗಳನ್ನು ಆಮದು ಮಾಡಿಕೊಳ್ಳಲು ಸಹಾಯವಾಗುತ್ತದೆ. ೨. ಸಂಪನ್ಮೂಲಗಳ ಸದ್ಭಳಕೆ - ದೇಶದಲ್ಲಿ ಲಭ್ಯವಿರುವ ಸಂಪನ್ಮೂಲಗಳನ್ನು ಅಪವ್ಯಯ ಮಾಡದಂತೆ ಗರಿಷ್ಠ ಪ್ರಮಾಣದಲ್ಲಿ ಉಪಯೋಗಿಸಿಕೊಳ್ಳಲು ಸಾಧ್ಯವಾಗುತ್ತದೆ. ೩. ಭೌಗೋಳಿಕ ವೈಶಿಷ್ಟ್ಯತೆ - ಈ ವ್ಯವಹಾರವು ಶ್ರಮವಿಭಜನೆಯಲ್ಲಿ ವೈಶಿಷ್ಟ್ಯತೆ ಮೂಡಿಸುತ್ತದೆ. ಇದರಿಂದಾಗಿ ವಿಶಿಷ್ಟವಾದ ಸರಕುಗಳನ್ನು ವಿವಿಧ ವಿನ್ಯಾಸಗಳಲ್ಲಿ ತಯಾರಿಸಬಹುದು ಮತ್ತು ವಿದೇಶಿ ಮಾರುಕಟ್ಟೆಗಳಲ್ಲಿ ಪರಿಚಯಿಸಬಹುದು. ೪. ಮಾರುಕಟ್ಟೆ ವಿಸ್ತರಣೆ - ಈ ವ್ಯವಹಾರವು ಮಾರುಕಟ್ಟೆಗಳನ್ನು ವಿಸ್ತರಿಸುತ್ತದೆ. ಇದರಿಂದ ದೊಡ್ಡ ಪ್ರಮಾಣದಲ್ಲಿ ಉತ್ಪಾದನಾ ಕಾರ್ಯವನ್ನು ಕೈಗೆತ್ತಿಕೊಳ್ಳಬಹುದು. ಅಲ್ಲದೆ ಸಂಶೋಧನೆ ಮತ್ತು ತಂತ್ರಜ್ಞಾನವನ್ನು ಬಳಸಲು ಅವಕಾಶ ಕಲ್ಪಿಸುತ್ತದೆ. ೫. ಉತ್ತಮ ಸಂಬಂಧ - ಅಕ್ಕ ಪಕ್ಕದ ದೇಶಗಳೊಂದಿಗೆ ಉತ್ತಮ ಸಂಬಂಧವನ್ನು ಹೊಂದಬಹುದು. ಇದರಿಂದ ಯುದ್ಧಗಳು ಕಡಿಮೆಯಾಗಿ ಶಾಂತಿನೆಮ್ಮದಿ ನೆಲಸುತ್ತದೆ. ೬. ಉದ್ಯೋಗವಕಾಶ - ಅಂತರಾಷ್ಟ್ರೀಯ ವ್ಯವಹಾರದಿಂದ ಉದ್ಯೋಗಗಳು ಸೃಷ್ಟಿಯಾಗಿ ನಿರುದ್ಯೋಗ ಸಮಸ್ಯೆ ನಿವಾರಣೆಯಾಗುತ್ತದೆ. ೭. ಜೀವನ ಮಟ್ಟ ಹೆಚ್ಚಳ - ಜನ ಜೀವನ ಮಟ್ಟ ಅಂತರಾಷ್ಟ್ರೀಯ ವ್ಯವಹಾರದಿಂದ ಹೆಚ್ಚಾಗುತ್ತದೆ. ವಿವಿಧ ಬಗೆಯ ಸರಕುಸೇವೆಗಳ ಬಳಕೆ, ಉದ್ಯೋಗವಕಾಶಗಳು ಮತ್ತು ಇನ್ನಿತರೆ ಸೌಲಭ್ಯಗಳು ಲಭಿಸುವುದರಿಂದ ಜೀವನದ ಮಟ್ಟ ಹೆಚ್ಚಾಗುತ್ತದೆ. ೮.ಬಂಡವಾಳ ಸರಕುಗಳಿಂದ ರಾಷ್ಟ್ರಗಳ ಅಭಿವೃದ್ಧಿ - ಬಂಡವಾಳ ಸರಕುಗಳಾದ ಯಂತ್ರೋಪಕರಣ, ಸ್ಥಾವರ ಮತ್ತು ಆಧುನಿಕ ತಂತ್ರಜ್ಞಾನವನ್ನು ತರಿಸಿಕೊಳ್ಳಲು ಸಹಾಯವಾಗುತ್ತದೆ. ಇದರಿಂದಾಗಿ ಮುಂದುವರಿಯುತ್ತಿರುವ ಮತ್ತು ಹಿಂದುಳಿದ ರಾಷ್ಟ್ರಗಳ ಅಭಿವೃದ್ಧಿಯಾಗುತ್ತದೆ.
೨.ವ್ಯವಹಾರ ಸಂಸ್ಥೆಗಳಿಗೆ ಆಗುವ ಲಾಭಗಳು
೧. ಅಧಿಕಲಾಭಗಳಿಕೆ : ಅಂತರಾಷ್ಟ್ರೀಯ ವ್ಯವಹಾರದಿಂದ ಅಧಿಕ ಲಾಭಗಳಿಸುವ ಅವಕಾಶಗಳು ದೊರೆಯುತ್ತವೆ. ಏಕೆಂದರೆ ಸ್ಥಳಿಯ / ದೇಶಿಯ ಬೆಲೆಗಳಿಗಿಂತ ವಿದೇಶಿ ಬೆಲೆಗಳು ಹೆಚ್ಚಿರುತ್ತವೆ. ಹೆಚ್ಚು ಬೆಲೆಗಳು ಎಲ್ಲಿ ದೊರೆಯುತ್ತವೆಯೋ ಆ ದೇಶಗಳಲ್ಲಿ ಮಾರಾಟ ಮಾಡಬಹುದು. ೨. ಉತ್ಪಾದನಾ ಸಾಮರ್ಥ್ಯ ಹೆಚ್ಚಳ - ಲಭ್ಯವಿರುವ ಉತ್ಪಾದನಾ ಸಾಮರ್ಥ್ಯವನ್ನು ಸಮರ್ಥವಾಗಿ ಬಳಸಿಕೊಳ್ಳಬಹುದು. ಇದರಿಂದ ಅಧಿಕ ಸರಕುಗಳನ್ನು ಉತ್ಪಾದಿಸಿ ಲಾಭಗಳಿಸಬಹುದು. ೩. ದೇಶೀಯ ಸಂಸ್ಥೆಗಳ ಬೆಳವಣಿಗೆ - ವಿದೇಶಿ ಮಾರುಕಟ್ಟೆಗಳಲ್ಲಿ ಸರಕುಗಳಿಗೆ ಬೇಡಿಕೆ ಸೃಷ್ಟಿಸಿ ಸಂಸ್ಥೆಗಳು ಬೆಳೆವಣಿಗೆಯಾಗುತ್ತವೆ. ಸ್ಥಳೀಯ ಮಾರುಕಟ್ಟೆಗಳಲ್ಲಿ ಕಡಿಮೆ ಅವಕಾಶಗಳು ಸಿಗುವುದರಿಂದ ಬೆಳವಣಿಗೆ ಕುಂಠಿತವಾಗುತ್ತದೆ. ವಿದೇಶೀ ಮಾರುಕಟ್ಟೆಗಳಲ್ಲಿ ವಿಪುಲ ಅವಕಾಶಗಳಿರುವುದರಿಂದ ಅವುಗಳನ್ನು ಸದ್ಬಳಕೆ ಮಾಡಿಕೊಂಡು ಶ್ರೀರ್ಘವಾಗಿ ಬೆಳವಣಿಗೆ ಹೊಂದಬಹುದು. ೪. ಕಾರ್ಯಕ್ಷೇತ್ರ ವಿಸ್ತರಣೆ - ವ್ಯವಹಾರ ಸಂಸ್ಥೆಗಳು ತಮ್ಮ ಕಾರ್ಯಕ್ಷೇತ್ರವನ್ನು ವಿಶಾಲಗೊಳಿಸಿಕೊಂಡು ತಮ್ಮ ದೃಷ್ಟಿಯನ್ನು ವಿದೇಶಿ ವ್ಯವಹಾರಗಳಿಗೆ ಕೇಂದ್ರೀಕರಿಸಬಹುದು. ಅಂತರಾಷ್ಟ್ರೀಯ ವ್ಯವಹಾರಗಳ ಅಗತ್ಯತೆಗಳನುಸಾರ ಉತ್ಪಾದನೆ ಮತ್ತು ಮಾರುಕಟ್ಟೆಗಳನ್ನು ಕಂಡುಕೊಳ್ಳಬಹುದು. ೫. ಹೊಸ ಸಂಸ್ಥೆಗಳ ಸ್ಥಾಪನೆಗೆ ಅವಕಾಶ - ದೇಶೀಯ ಕಂಪನಿಗಳು ವಿದೇಶಿ ಮಾರುಕಟ್ಟೆಗಳಲ್ಲಿ ಬೆಳೆಯಲು ಅನುಕೂಲವಾಗುತ್ತದೆ. ಇದರಿಂದಾಗಿ ಯುವಕರು, ಬಂಡವಾಳಶಾಯಿಗಳು, ಬುದ್ಧಿವಂತರು, ಹೊಸ ಹೊಸ ಸಂಸ್ಥೆಗಳನ್ನು ಸ್ಥಾಪಿಸಲು ಅವಕಾಶವಾಗುತ್ತದೆ. thumbnail|left|ಆಮದು ಮತ್ತು ರಫ್ತು
ಅಂತರಾಷ್ಟ್ರೀಯ ವ್ಯವಹಾರದಲ್ಲಿನ ಸಮಸ್ಯೆಗಳು
ವಿದೇಶಿ ವ್ಯವಹಾರದಲ್ಲಿ ಅನೇಕ ರೀತಿಯ ಸಮಸ್ಯೆಗಳು ತಲೆದೋರುತ್ತವೆ. ಪ್ರಮುಖವಾದವುಗಳು ಈ ಕೆಳಕಂಡಂತಿವೆ. ೧. ಅವಶ್ಯಕ ಸರಕುಗಳಿಗೂ ದೇಶವನ್ನು ಪರಾವಲಂಬಿಯಾಗಿಸುತ್ತದೆ. ಇಂತಹ ಪರಾವಲಂಬನೆ ವಿಶೇಷವಾಗಿ ಯುದ್ಧ ಸಮಯದಲ್ಲಿ ಒಳಿತಲ್ಲ. ಇದರಿಂದಾಗಿ ದೇಶ ಸಂಕಷ್ಟ ಎದುರಿಸಬೇಕಾಗುತ್ತದೆ. ೨. ರಾಷ್ಟ್ರೀಯ ಸಂಪನ್ಮೂಲಗಳ ದುರ್ಬಳಕೆ ಹೆಚ್ಚಿ ಸಂಪನ್ಮೂಲಗಳು ಬರಿದಾಗುತ್ತವೆ. ೩. ವಿದೇಶಿ ವ್ಯವಹಾರವು ತೀವ್ರ ಪೈಪೋಟಿ ಸೃಷ್ಟಿಸುತ್ತದೆ. ಇದರಿಂದಾಗಿ ದೇಶೀಯ ಮತ್ತು ಸಣ್ಣ ಉದ್ಯಮಗಳು ಅವನತಿಹೊಂದುತ್ತವೆ. ಇದರಿಂದಾಗಿ ನಿರುದ್ಯೋಗ ಸಮಸ್ಯೆ ಉಲ್ಬಣಗೊಳ್ಳುತ್ತದೆ. ೪. ಅಂತರಾಷ್ಟ್ರಿಯ ವ್ಯವಹಾರವು ಐಶಾರಾಮಿ ಸರಕುಗಳನ್ನು ಖರೀದಿಸುವಂತೆ ಪ್ರೆರೇಪಿಸುತ್ತದೆ. ಆದರೆ ಬಹುಪಾಲು ಜನರು ಇವುಗಳನ್ನು ಇಚ್ಚಿಸುವುದಿಲ್ಲ. ಕಚ್ಚಾ ಪದಾರ್ಥಗಳನ್ನು ರಫ್ತು ಮಾಡುವ ದೇಶವು ಸಂಪೂರ್ಣವಾಗಿ ಬರಿದಾಗುತ್ತದೆ. ಮತ್ತು ಆ ದೇಶದ ಅಭಿವೃದ್ಧಿ ಕುಂಠಿತವಾಗುತ್ತದೆ. ೫. ಅಂತರಾಷ್ಟ್ರೀಯ ವ್ಯಾಪಾರವು ಕೇವಲ ಏಕಮುಖ ಅಭಿವೃದ್ಧಿಯನ್ನು ಸಾಧಿಸುತ್ತದೆಯೇ ಹೊರತು ಸರ್ವಗುಣ ಅಭಿವೃದ್ಧಿಯಾಗದು. ಯಾವ ಕ್ಷೇತ್ರದಲ್ಲಿ ವಿಶೇಷತೆ ಮತ್ತು ನೈಪುಣ್ಯತೆ ಹೊಂದಿರುತ್ತದೆಯೋ ಆ ಕ್ಷೇತ್ರಕ್ಕೆ ಆದ್ಯತೆ ನೀಡಿ, ಉಳಿದ ಕ್ಷೇತ್ರಗಳನ್ನು ನಿರ್ಲಕ್ಷಿಸುತ್ತದೆ. ೬. ಇದು ಅನೇಕ ಕಾನೂನಿನ ಅಡಚಣೆಗಳಿಂದ ಕೂಡಿದೆ. ಆದುದರಿಂದ ಇದರಲ್ಲಿ ಪಾಲ್ಗೋಳ್ಳಲು ಹಿಂಜರಿಯುತ್ತಾರೆ. ೭. ಇದು ಬೇಗನೆ ಕೆಡುವ ಸರಕುಗಳಿಗೆ ಯೋಗ್ಯವಾಗಿಲ್ಲ. ೮. ಸರಕುಗಳನ್ನು ಪರೀಕ್ಷಿಸಲು ಸಾಧ್ಯವಿಲ್ಲ. ಕೇವಲ ವಿವರಣೆಯ ಆಧಾರದ ಮೇಲೆ ಸರಕುಗಳನ್ನು ಖರೀದಿಸಬೇಕು, ಸರಿಹೊಂದುತ್ತದೆಯೋ ಅಥವಾ ಇಲ್ಲವೋ ಎನ್ನುವುದರ ಬಗ್ಗೆ ಭೀತಿ ಇರುತ್ತದೆ. ೯. ಸರಕು ಪಡೆಯಲು ದೀರ್ಘಕಾಲ ಬೇಕು. ಅಂದರೆ ಬೇಕೆನಿಸಿದಾಗ ಸರಕುಗಳು ಲಭಿಸುವುದಿಲ್ಲ. ೧೦. ವಿದೇಶಿ ವಿನಿಮಯ ದೊರಕಿಸುವುದು ಕಷ್ಟಕರ. ೧೧. ಈ ವ್ಯವಹಾರ ಶಿಕ್ಷಣ ವಂತರಿಗೆ ಮಾತ್ರ ಸಾಧ್ಯ ಅವಿಧ್ಯಾವಂತರಿಗೆ ಇದು ಸೂಕ್ತವಲ್ಲ.
ಅಂತರಾಷ್ಟ್ರೀಯ ವ್ಯವಹಾರದ ವ್ಯಾಪ್ತಿ
thumbnail|right|ಅಂತರಾಷ್ಟ್ರೀಯ ಕಂಪನಿ ಈಗಾಗಲೇ ನಮಗೆ ತಿಳಿದಿರುವಂತೆ ಇದರ ವ್ಯಾಪ್ತಿ ಬಹಳ ವಿಶಾಲವಾಗಿದೆ. ಅಂತರಾಷ್ಟ್ರೀಯ ವ್ಯವಹಾರವು ಅಂತರಾಷ್ಟ್ರೀಯ ವ್ಯಾಪಾರಕ್ಕಿಂತ ವಿಶಾಲವಾಗಿದೆ. ಅಂತರಾಷ್ಟ್ರೀಯ ವ್ಯಾಪಾರವು ಕೇವಲ ಸರಕುಗಳ ಕ್ರಯ - ವಿಕ್ರಯಕ್ಕೆ ಸಂಬಂಧಿಸಿದೆ. ಆದರೆ ಅಂತರಾಷ್ಟ್ರೀಯ ವ್ಯವಹಾರವು ಸರಕುಗಳ ಜೊತೆಗೆ ಸೇವೆಗಳ ಕ್ರಯ ವಿಕ್ರಯಗಳಿಗೂ ಸಂಬಂಧಿಸಿದೆ. ಇದರ ವ್ಯಾಪ್ತಿಯನ್ನು ಈ ಕೆಳಕಂಡ ಅಂಶಗಳಿಂದ ತಿಳಿಯಬಹುದಾಗಿದೆ. ೧. ಸರಕುಗಳ ಆಮದು ರಫ್ತು : ವಿದೇಶಿ ವ್ಯವಹಾರವು ಗೋಚರ ಸರಕುಗಳ ಕ್ರಯ ವಿಕ್ರಯಗಳಿಗೆ ಸಂಬಂಧಿಸಿದೆ. ೨. ಸೇವೆಗಳ ಆಮದು ರಫ್ತು :ಅಗೋಚರ ಸೇವೆಗಳಿಗೆ ಸಂಬಂಧಿಸಿದೆ. ಇದನ್ನು ಸೇವೆಗಳ ವ್ಯವಹಾರ ಎಂದೂ ಕರೆಯುತ್ತಾರೆ. ಪ್ರವಾಸೋದ್ಯಮ, ಊಟ ಮತ್ತು ವಸತಿ, ಮನರಂಜನೆ, ಸುಸಜ್ಜಿತ ಸಾರಿಗೆ, ಸಂವಹನ (ಅಂಚೆ, ತಂತಿ,ದೂರವಾಣಿ, ಫ್ಯಾಕ್ಸ್ ಕೊರಿಯರ್ ಸೇವೆ ಇತ್ಯಾದಿ) ನಿರ್ಮಾಣ ಮತ್ತು ಇಂಜಿನಿಯರಿಂಗ್ ಸೇವೆ, ವೃತ್ತಿಪರ ಸೇವೆಗಳು ಮಾರಾಟ ಪ್ರಕ್ರಿಯೆ (ಠೋಕ ವ್ಯಾಪಾರ, ಚಿಲ್ಲರೆ ವ್ಯಾಪಾರ, ಸಂಶೋಧನೆ, ಜಾಹೀರಾತು) ಶಿಕ್ಷಣ ಮತ್ತು ಹಣಕಾಸು ಸೇವೆಗಳು. ೩. ಅನುಮತಿ ಮತ್ತು ಗುತ್ತಿಗೆ : ಅನುಮತಿ ನೀಡಿಕೆ ಎಂದರೆ " ನಮ್ಮ ಹಕ್ಕು ಅಥವಾ ವ್ಯಾಪಾರ ರಹಸ್ಯಗಳನ್ನು ಮತ್ತು ತಂತ್ರಜ್ಞಾನವನ್ನು ಉಪಯೋಗಿಸಿಕೊಂಡು ವಿದೇಶಿಯರು ಸರಕುಗಳನ್ನು ಉತ್ಪಾದಿಸುವುದು ಎಂದರ್ಥ " ಇದಕ್ಕಾಗಿ ಅವರು ನಮಗೆ ನಿರ್ದಿಷ್ಠ ಶುಲ್ಕ ಅಥವಾ ಹಣವನ್ನು ನೀಡುತ್ತಾರೆ. ಹೊರಗುತ್ತಿಗೆ ವ್ಯವಹಾರವು ಅನುಮತಿ ನೀಡಿಕೆಗೆ ಸರಿಸಮಾನವಾದುದು. ಅನುಮತಿ ನೀಡಿಕೆಯು ಸರಕುಗಳಿಗೆ ಸಂಭಂದಿಸಿರುತ್ತದೆ. ಆದರೆ ಹೊರಗುತ್ತಿಗೆಯು ಸೇವೆಗಳಿಗೆ ಸಂಬಂಧಿಸಿರುತ್ತದೆ. ಇದು ಅಂತರಾಷ್ಟ್ರೀಯ ವ್ಯವಹಾರದಲ್ಲಿ ಭಾಗವಹಿಸುವ ಒಂದು ವಿಧಾನವಾಗಿದೆ. ೪. ವಿದೇಶಿ ಹೊಡಿಕೆ : ಇದೂ ಕೂಡ ವಿದೇಶಿ ವ್ಯವಹಾರದ ಒಂದು ರೂಪವಾಗಿದೆ. ಹಣಕಾಸಿನ ಪ್ರತಿಫಲಕ್ಕಾಗಿ ವಿದೇಶಗಳಲ್ಲಿ ಬಂಡವಾಳವನ್ನು ಹೊಸುವುದಕ್ಕೆ ವಿದೇಶಿ ಹೂಡಿಕೆ ಎನ್ನುವರು. ಇದರಲ್ಲಿ ಎರಡು ವಿಧಗಳು. ಅವುಗಳೆಂದರೆ : ನೇರ / ಪ್ರತ್ಯಕ್ಷ ಹೂಡಿಕೆ ಎಂದರೆ ವಿದೇಶಗಳಲ್ಲಿ ಉತ್ಪಾದನೆ ಮತ್ತು ಮಾರಾಟ ಕ್ಷೇತ್ರಗಳಲ್ಲಿ ಬಂಡವಾಳವನ್ನು ತೊಡಗಿಸುವುದು. ಇದನ್ನು ವಿದೇಶಿ ನೇರ ಬಂಡವಾಳ ಹೂಡಿಕೆ ಎಂದೂ ಕರೆಯುತ್ತಾರೆ. ವ್ಯವಹಾರವನ್ನು ನಿಯಂತ್ರಿಸುವ ಹಕ್ಕು ಇದಾಗಿರುತ್ತದೆ. ಪರೋಕ್ಷ ಹೊಡಿಕೆ : ಎಂದರೆ ವಿದೇಶಿ ಕಂಪನಿಗಳ ಶೇರುಗಳ ಮೇಲೆ ಬಂಡವಾಳವನ್ನು ತೊಡಗಿಸುವುದು ಮತ್ತು ವಿದೇಶಿಕಂಪನಿಗಳಿಗೆ ಸಾಲ ನೀಡುವುದಾಗಿದೆ. ಇದರಿಂದ ನಿಯಮಿತವಾಗಿ ಲಾಭಾಂಶ ಮತ್ತು ಬಡ್ಡಿ ಪಡೆಯಬಹುದು.
ಉಲ್ಲೇಖಗಳು
ವರ್ಗ:ಅಂತರರಾಷ್ಟ್ರೀಯ ವ್ಯಾಪಾರ ವರ್ಗ:ಅರ್ಥಶಾಸ್ತ್ರ
ರಾಫೆಲ್ ನಡಾಲ್
ರಾಫೆಲ್ ನಡಾಲ್
ಜನನ
ರಾಫೆಲ್ ನಡಾಲ್ ಇವರು ಜೂನ್ ೩,೧೯೮೬ರಂದು ಸ್ಪೇನ್ ಎಂಬ ದೇಶದಲ್ಲಿ ಜನಿಸಿದರು.ವಿಶ್ವದ ಪ್ರಸಿದ್ದ ಟೆನ್ನಿಸ್ ಆಟಗಾರನೆಂದು ಹೆಸರುವಾಸಿಯಾಗಿದ್ದಾರೆ. ಅವರು ಕ್ಲೇ ಅಂಕಣದಲ್ಲಿ ಆಡುವ ಆಟಗಾರರಲ್ಲಿ ಮೊದಲಿಗರಾಗಿದ್ದಾರೆ.ಅಂದರೆ ಕ್ಲೇ ಅಂಕಣದಲ್ಲಿ ಅತಿಯಾದ ಪರಿಣಿತಿಯನ್ನು ಹೊಂದಿದ್ದಾರೆ.ಆದ್ದರಿಂದ ಇವರಿಗೆ "ಕ್ಲೇ ಅಂಕಣದ ರಾಜ" ಎಂಬ ಬಿರುದನ್ನು ಕೊಡಲಾಗಿದೆ.ನಡಾಲ್ ಆದ್ದರಿಂದ ಟೆನ್ನಿಸ್ ಇತಿಹಾಸದಲ್ಲಿಯೇ ತಮ್ಮ ಛಾಪನ್ನು ಮೂಡಿಸಿದ್ದಾರೆ.
ಬಾಲ್ಯ ಜೀವನ
ಇವರು ಮೊದಲೇ ಹೇಳಿದ ಹಾಗೆ ಮೊನಾಕರ್,ಬಾಲೆರಿದ್ವೀಡ,ಸ್ಪೇನ್ ಎಂಬ ದೇಶದಲ್ಲಿ ಹುಟ್ಟಿದರು.ಇವರ ತಂದೆ ಸೆಬಾಸ್ವಿಯನ್ ನಡಾಲ್ ಪ್ರಖ್ಯಾತ ವ್ಯಾಪಾರಿ ಮತ್ತು ಎಷ್ಟೋ ಸಂಸ್ಥೆಗಳ ಮಾಲೀಕರಾಗಿದ್ದರು. ತಾಯಿ ಅನಾಮರಿಯ ಒಬ್ಬ ಗೃಹಿಣಿ.ಇವರ ಸಹೋದರಿ ನರಿಯ ಇಸಾಬೆಲ್.ಇವರ ಚಿಕ್ಕಪ್ಪ ಟೋನಿ ನಡಾಲ್ ರವರು ಟೆನ್ನಿಸ್ ಆಟಗಾರನಾಗಿದ್ದು ನಡಾಲ್ ರನ್ನು ಮೂರು ವರ್ಷದವರಾಗಿದ್ದಾಗಲೇ ಟೆನ್ನಿಸ್ ಆಟಕ್ಕೆ ಪರಿಚಯಿಸಿದರು.ನಡಾಲ್ ರವರು ಎಂಟು ವರ್ಷದವರಾಗಿದ್ದಾಗಲೇ ೧೨ವರ್ಷದ ಕೆಳಗಿನವರೆಗೆ ನಡೆಯುವ ಟೆನ್ನಿಸ್ ಟೂರ್ನಿಯಲ್ಲಿ ಪ್ರಶಸ್ತಿ ಗಿಟ್ಟಿಸಿಕೊಂಡರು.ಈ ರೀತಿಯ ಬೆಳವಣಿಗೆಯನ್ನು ನೋಡಿ ಇವರ ಚಿಕ್ಕಪ್ಪ ನಡಾಲ್ ಅವರು ಆಡುತ್ತಿದ್ದ ಶೈಲಿಯನ್ನು ಗಮನಿಸಿ ಇವರನ್ನು ಎಡಗೈ ಆಟಗಾರನನ್ನಾಗಿ ಮಾಡಿದರು.ಆ ವಯಸ್ಸಿನಲ್ಲಿಯೇ ಎರಡೂ ಕೈಗಳಲ್ಲಿಯೂ ಉತ್ತಮವಾಗಿ ಆಟವಾಡುವ ಚಾತುರ್ಯತೆಯನ್ನು ಹೊಂದಿದ್ದರು.ನಡಾಲ್ ಹನ್ನೆರಡನೇ ವಯಸ್ಸಿನವರಾಗಿದ್ದಾಗ ಸ್ಪಾನಿಷ್ ಹಾಗೂ ಯುರೋಪಿಯನ್ ಟೆನ್ನಿಸ್ ಪ್ರಶತಿಗಳನ್ನು ತಮ್ಮದಾಗಿಸಿಕೊಂಡರು.ಹಾಗೂ ಓದಿಗಿಂತ ಹೆಚ್ಚಗಿ ಟೆನ್ನಿಸ್ ಹಾಗೂ ಪುಟ್ ಬಾಲ್ ಆಟಗಳನ್ನು ಆಡುವುದಕ್ಕಾಗಿ ಸಮಯವನ್ನು ಮೀಸಲಿಸಿತ್ತಿದ್ದರು ಆ ಸಮಯದಲ್ಲಿ ಇವರ ತಂದೆ ಯಾವುದಾದರೂ ಒಂದನ್ನು ಆಯ್ಕೆಮಾಡಲು ಅವಕಾಶ ಕಲ್ಪಿಸಿದರು.ಆದರಿಂದ ನಡಾಲ್ ಅವರು ಟೆನ್ನಿಸ್ ಆಟವನ್ನೇ ಮೈಗೂಡಿಸಿಕೊಂಡರು ಅಲ್ಲಿಗೆ ಅವರು ಪುಟ್ ಬಾಲ್ ಮೇಲಿನ ಆಸಕ್ತಿಯನ್ನು ಕ್ಷೀಣಿಸಿಕೊಂಡರು.ಇವರು ಹದಿನಾಲ್ಕು ವರ್ಷದವರಾಗಿದ್ದಾಗ ಸ್ಪಾನಿಷ್ ಟೆನ್ನಿಸ್ ಸಂಸ್ಥೆಯು ಇವರನ್ನು ಮಲ್ಲೋರ್ಕ ಎಂಬ ಸ್ಥಳವನ್ನುಬಿಟ್ಟು ಬಾರ್ಸಿಲೋನ ಎಂಬ ಸ್ಥಳಕ್ಕೆ ಟೆನ್ನಿಸ್ ತರಬೆತಿ ಪಡೆಯಲು ಹೋಗುವಂತೆ ಕೇಳಿಕೊಂಡರು.ಆದರೆ ಇವರ ಕುಟುಂಬವು ಅವರ ಬೇಡಿಕೆಯನ್ನು ನಿರಾಕರಿಸಿದರು.ಏಕೆಂದರೆ ಇದರಿಂದ ನಡಾಲ್ ಅವರ ವಿದ್ಯಾಭ್ಯಾಸಕ್ಕೆ ಅಡೆತಡೆಯುಂಟಾಗಬಹುದು ಎಂಬ ಭಯವು ಉಂಟಾಗಿತ್ತು.ಹೀಗಾಗಿ ಇವರು ಟೆನ್ನಿಸ್ ಆಟವನ್ನು ಮನೆಯಲ್ಲಿಯೇ ಅಭ್ಯಾಸ ಮಾಡಿಕೊಂಡರು.ಹಾಗೂ ಈ ನಿರಾಕರಣೆಯಿಂದ ಆ ಟೆನ್ನಿಸ್ ಸಂಸ್ಥೆಯು ಹಣಕಾಸಿನ ವಿಷಯದಲ್ಲಿ ಹೇಳಿಕೊಳ್ಳುವಂತಹ ಸಹಾಯವನ್ನು ನಡಾಲ್ ರವರಿಗೆ ಮಾಡಲಿಲ್ಲ.ಪೂರ್ತಿ ಜವಾಬ್ದಾರಿಯು ಅವರ ತಂದೆಯೇ ಅನುಸರಿಸಿಕೊಂಡು ಹೋಗುವಂತಾಯಿತು ಹೀಗಿರುವಾಗಲೇ ನಡಾಲ್ ರವರು ಮೇ ೨೦೦೧ರಲ್ಲಿ ಹಿಂದಿನ ವರ್ಷದ ಗ್ರ್ಯಾಂಡ್ ಸ್ಲಾಂ ಟೂರ್ನಿಯ ಚಾಂಪಿಯನ್ ಆಗಿದ್ದ ಪ್ಯಾಚಿ ತ್ಯಾಷ ಅವರನ್ನು ಸೋಲಿಸಿದರು.ಅವರು ಹದಿನೈದನೇ ವಯಸ್ಸಲ್ಲಿದ್ದಾಗಲೇ ತಮ್ಮ ವೃತ್ತಿಪರ ಜೀವನಕ್ಕೆ ಕಾಲಿಟ್ಟರು.ಹಾಗೂ ೨೦೦೨ರಲ್ಲಿ ಹದಿನಾರನೇ ವಯಸ್ಸಿನವರಾಗಿದ್ದಾಗ ವಿಂಬಲ್ದನ್ ಟೂರ್ನಿಯ ಪುರುಷರ ಸಿಂಗಲ್ಸ್ನಲ್ಲಿ ಸೆಮಿಫೈನಲ್ಸ್ ತಲುಪಿದರು.ಇದು ಇವರ ಪ್ರಥಮ ಜೂನಿಯರ್ ಪಂದ್ಯವಾಗಿತ್ತು.ಇವರು ತಮ್ಮ ಹದಿನೇಳನೇ ವಯಸ್ಸಿನಲ್ಲಿ ಪ್ರಪ್ರಥಮ ಬಾರಿಗೆ ರೋಜರ್ ಫೆಡರರ್ ಅವರನ್ನು ಸೋಲಿಸಿ ವಿಂಬಲ್ದನ್ ಟೂರ್ನಿಯ ಮೂರನೇ ಸುತ್ತನ್ನು ಪ್ರವೇಶಿಸಿದ ಅತ್ಯಂತ ಕಿರಿದಾದ ಆಟಗಾರ ಎಂಬ ಹೆಸರನ್ನು ಗಳಿಸಿದರು.ಹಾಗೂ ಹದಿನೆಂಟನೇ ವಯಸ್ಸಿನಲ್ಲಿ ಐ.ಎಷ್.ಟ್ ಪಂದ್ಯದಲ್ಲಿ ತಮ್ಮ ದೇಶವಾದ ಸ್ಪೇನ್ ನ ಪರವಾಗಿ ಆಡಿ ಅಮೇರಿಕಾದ ವಿರುದ್ಧ ಗೆಲುವನ್ನು ತಂದುಕೊಟ್ಟರು.ತಮ್ಮ ಹತ್ತೊಂಭತ್ತನೇ ವಯಸ್ಸಿನಲ್ಲಿ ಅವರು ಫ್ರೆಂಚ್ ಓಪನ್ ಟೂರ್ನಿಯನ್ನು ಮೊದಲಬಾರಿಗೆ ಆಟವಾಡಿ ಪ್ರಶಸ್ತಿಯನ್ನೇ ತಮ್ಮದಾಗಿಸಿಕೊಂಡರು.ಹಾಗು ಸತತವಾಗಿ ನಾಲ್ಕು ಬಾರಿ "ರೋಲ್ಯಾಂಡ್ ಗ್ಯಾರೋಸ್" ನಲ್ಲಿ ಆಗುವ ಫ್ರಂಚ್ ಓಪನ್ ಪ್ರಶಸ್ತಿಯನ್ನು ತಮ್ಮದಾಗಿಸಿಕೊಂಡರು.೨೦೦೩ನೇ ಇಸವಿಯಲ್ಲಿ ಎ.ಟಿ.ಪಿ ಸಂಸ್ಥೆಯಿಂದ "ನ್ಯೂಕಮ್ಮರ್ ಆಫ್ ದ ಇಯರ್" ಎಂಬ ಪ್ರಶಸ್ತಿಯನ್ನೂ ಸಹ ಪಡೆದುಕೊಂಡರು.ತಮ್ಮ ಅತಿಯಾದ ಕಿರಿ ವಯಸ್ಸಿನಲ್ಲಿಯೇ ಅನೇಕ ಪ್ರಶಸ್ತಿಗಳನ್ನು ಮುಡಿಗೇರಿಸಿಕೊಂಡು ಅತ್ಯನ್ನುತವಾದ ಕೀರ್ತಿಯನ್ನು ಪಡೆದುಕೊಂಡರು.
ನಡಾಲ್ ರವರ ಆಟದ ಶೈಲಿ
ನಡಾಲ್ ಒಬ್ಬ ಆಕ್ರಮಣಕಾರಿ ಆಟಗಾರನೆಂದೇ ಹೆಸರುವಾಸಿಯಾಗಿದ್ದಾರೆ.ಹಾಗೂ ಅವರ ಆಟದಲ್ಲಿ ಬಹಳ ಸಾಂದ್ರತೆಯನ್ನು ಹೊಂದಿದ್ದಾರೆ.ಹಾಗೂ ಅವರ ಚಲನ ವಲನಗಳು ತುಂಬಾ ವೇಗವಾಗಿವೆ.ನಡಾಲ್ ರವರು ಬಹಳ ಚಾತುರ್ಯತೆಹೊಂದಿದ ಮತ್ತು ಅಂಕಣದಲ್ಲಿ ಎದುರಾಳಿಯಿಂದ ರಕ್ಷಣೆ ಮಾಡಿಕೊಳ್ಳುವ ಅತ್ಯದ್ಭುತವಾದ ಆಟಗಾರರಾಗಿದ್ದರೆ.ನಡಾಲ್ ರವರು ಅಂಕಣದಲ್ಲಿ ಓಡಾಡುವಾಗ ಪ್ರದರ್ಶಿಸುವ ಹೊಡೆತಗಳು ತುಂಬಾ ಶಕ್ತಿಯುತವಾಗಿದ್ದು ಇವರ ಆಟದ ಧನಾತ್ಮಕ ಅಂಶವಾಗಿದೆ.೨೦೧೦ ರಷ್ಟರಲ್ಲಿ ಇವರು ತಮ್ಮ ಸರಾಸರಿ ವೇಗವನ್ನು ೩೧೭ ಕಿ.ಮೀ ಅಷ್ಟು ಹೆಚ್ಚಿಸಿಕೊಂಡು ತಮ್ಮದೇ ಆದ ಆಟದ ಶೈಲಿಯನ್ನು ರೂಪಿಸಿಕೊಂಡರು.೨೦೦೫ರವರೆಗೆ ಒಂಭತ್ತು ಸಲ ರೋಲ್ಯಾಂಡ್ ಗಾರೋಸ್ ನಲ್ಲಿ ಹಾಗೂ ಎಂಟು ಬಾರಿ ಮಾಂಟೆಕಾರ್ಲೋ ರಲ್ಲಿ ಹಾಗೂ ಏಳು ಬಾರಿ ರೋಮ್ ನಲ್ಲಿ ಪ್ರಶಸ್ತಿಗಳನ್ನು ಗೆದ್ದರು.ಈ ರೀತಿ ಆಟಗಳನ್ನು ಆಡುತ್ತಲೇ ನಡಾಲ್ ರವರು ಆನೇಕ ರೀತಿಯ ಗಾಯಗಳನ್ನೂ ಸಹ ಮಾಡಿಕೊಂಡು ಚಿಕಿತ್ಸೆಯನ್ನು ಪಡೆದುಕೊಂಡರು.
ಆಸಕ್ತಿಗಳು
ನಡಲ್ ರವರು ಥೈಲ್ಯಾಂಡ್ ಓಪನ್ ಟೂರ್ನಿಯಲ್ಲಿ ಭಾಗವಹಿಸಲು ಹೋದಾಗ ಅವರು ಥೈಲ್ಯಾಂಡ್ ನಲ್ಲಿ "ಬುಮಿಬಾಲ್" ಎಂಬ ರಾಜನ ನೆರವಿನಲ್ಲಿ "ಐ ಮಿಲಿಯನ್ ಟ್ರೀಸ್ ಪಾರ್ ಕಿಂಗ್" ಎಂಬ ಯೋಜನೆಯನ್ನು ಕೈಗೊಂಡರು.ಹಾಗೂ ಈ ಯೋಜನೆಯ ಪ್ರಕಾರ ಇವರಿಗೆ ಕೈಲಾಗುವಷ್ಟು ಮರಗಳನ್ನು ನೆಡುವುದು.ನಡಾಲ್ ರವರು ಇದರ ಬಗ್ಗೆ ಹೆಮ್ಮೆಯನ್ನು ವ್ಯಕ್ತಪಡಿಸಿ ಥೈಲ್ಯಾಂಡ್ ನ ರಾಜ ಹಾಗೂ ಜನರ ಬಗ್ಗೆ ಸಿಹಿಯಾದ ಮಾತುಗಳನ್ನಾಡಿದ್ದಾರೆ.
ಪ್ರಶಸ್ತಿಗಳು
ಆಸ್ಟ್ರೇಲಿಯನ್ ಓಪನ್[೨೦೦೯], ಫ್ರೆಂಚ ಓಪನ್[೨೦೦೫,೨೦೦೬,೨೦೦೭,೨೦೦೮,೨೦೧೦,೨೦೧೧,೨೦೧೨,೨೦೧೩,೨೦೧೪], ವಿಂಬಲ್ಡನ್[೨೦೦೮,೨೦೧೦], ಯು.ಎಸ್ ಓಪನ್[೨೦೧೦,೨೦೧೩], ಟೂರ್ ಫೈನಲ್ಸ್[೨೦೧೦,೨೦೧೩], ಡೇವಿಸ್ ಕಪ್[೨೦೦೪,೨೦೦೮,೨೦೦೯,೨೦೧೧] ಹೀಗೆ ಹಲವಾರು ಪ್ರಶಸ್ತಿಗಳನ್ನು ಮುಡಿಗೇರಿಸಿಕೊಂಡಿದ್ದಾರೆ.೧೮ ಆಗಸ್ಟ್ ೨೦೦೮ರಲ್ಲಿ ವಿಶ್ವದ ನಂ.೧ ಆಟಗಾರನೆಂಬ ಹೆಗ್ಗಳಿಕೆ ಇವರದು.ಆದರೆ ೨೦೧೯ರ ೧೮ನೇ ಏಪ್ರಿಲ್ ನ ಪ್ರಚಲಿತ ಶ್ರೇಣಿಯ ಪ್ರಕಾರ ನಡಾಲ್ ರವರು ೧೪೫ನೇ ಸ್ಥಾನವನ್ನು ಗಳಿಸಿದ್ದಾರೆ.ಈ ರೀತಿ ನಡಾಲ್ ರವರು ತಮ್ಮ ವೃತ್ತಿಜೀವನದಲ್ಲಿ ಸಾಕಷ್ಟು ಸಾಧನೆಗಳನ್ನು ಮಾಡಿ ವಿಶ್ವದ ಖ್ಯಾತ ಟೆನ್ನಿಸ್ ಆಟಗಾರರಾಗಿ ಹೊರಚಿಮ್ಮಿದ್ದಾರೆ.
ಡಿಜಿಟಲ್ ಇಂಡಿಯಾ
ಡಿಜಿಟಲ್ ಇಂಡಿಯಾ ಒಂದು ಯೋಜನೆ. ಇದರ ಲಕ್ಶ್ಯ ಭಾರತಕ್ಕೆ ವಿಶ್ವದಲ್ಲೇ ಒಂದು ಅತ್ಯುತ್ತಮ ಸ್ಥಾನಮಾನವನ್ನು ನೀಡುವುದಾಗಿದೆ.ಇದರ ಅಭಿಯಾನ ಪ್ರಸಿದ್ದ ಉದ್ಯೊಗಪತಿಗಳ ಸಮ್ಮುಖದಲ್ಲಿ ೧ ಜುಲೈ ೨೦೧೫ ರಂದು ಇಂಧೋರ್ ನ ಇಂದಿರಾಗಾಂಧಿ ಕ್ರೀಡಾಂಗಣದಲ್ಲಿ ಶುರುವಾಯಿತು. ಮಾನ್ಯ ಪ್ರಧಾನಿ (ನರೇಂದ್ರ ಮೋದಿ) ಯವರು ಇದರ ಸ್ಥಾಪಕರಾಗಿದ್ದು ಇದಕ್ಕಾಗಿ ಒಂದು ಲಕ್ಷ ಕೋಟಿ ಯನ್ನು ಇದಕ್ಕಾಗಿ ಅನುಮೋದಿಸಿದ್ದಾರೆ.ಇದು ಇವರ ಕನಸಿನ ಕೂಸು ಆಗಿದೆ.ಇದು ೨೦೧೯ ರ ಒಳಗೆ ಪೂರ್ಣಗೊಳ್ಳುವ ನಿರೀಕ್ಷೆಯಿದೆ.ಇದು ಸಂಪೂರ್ಣಗೊಂಡಲ್ಲಿ ಭಾರತವು ವಿಶ್ವದಲ್ಲೇ ಸುಪ್ರಸಿದ್ಧವಾಗಲಿದೆ.ಇದು ಭಾರತದ ಕೀರ್ತಿ ಪತಾಕೆಯನ್ನು ಇಡೀ ವಿಶ್ವದಲ್ಲೇ ಹಾರಡಿಸಲಿದೆ ಎಂಬುವುದರಲ್ಲಿ ಇನ್ನೊಂದು ಮಾತಿಲ್ಲ. ಇದು ಭಾರತೀಯ ನಾಗರಿಕರ ಡಿಜಿಟಲ್ ಸಬಲೀಕರಣ ಮಾಡುವುದು ಹಾಗೂ ಮಾಹಿತಿಯನ್ನು ಡಿಜಿಟಲೀಕರಣ ಗೊಳಿಸುವುದು ಇದರ ಪ್ರಮುಖ ಉದ್ಧೇಶವಾಗಿದೆ.ಇದು ಕಾಗದಪತ್ರಗಳ ಕಾರ್ಯ, ಸಮಯ ಮತ್ತು ಮಾನವಶ್ರಮವನ್ನು ಉಳಿಸುವಲ್ಲಿ ಒಂದು ಪ್ರಮುಖ ಪಾತ್ರವಹಿಸಿದೆ. ಸರ್ಕಾರ ಮತ್ತು ಖಾಸಗಿ ವಲಯಗಳ ಒಕ್ಕೂಟದಿಂದಾಗಿ ಈ ಯೋಜನೆಗೆ ಆವೇಗ ಹತ್ತಿಕೊಳ್ಳುತ್ತವೆ. ಹಳ್ಳಿಗಳು ಹೊಂದಿರುವ ಹಿಂದುಳಿದ ಪ್ರದೇಶಗಳನ್ನು ಡಿಜಿಟಲೀಕರಣ ಗೊಳಿಸುವುವುದರಿಂದಾಗಿ ಆ ಹಳ್ಳಿಗಳ ಅಭಿವ್ರುದ್ಧಿ ಸಾಧ್ಯವಾಗಿದೆ ಹಾಗೂ ಭಾರತದ ಎಲ್ಲಾ ನಗರ, ಪಟ್ಟಣ ಮತ್ತು ಹಳ್ಳಿ ಹೆಚ್ಚು ತಾಂತ್ರಿಕವಾಗಿ ಮುಂದುವರಿಯುತ್ತದೆ. ಡಿಜಿಟಲ್ ಇಂಡಿಯಾ ಭಾರತ ಸರ್ಕಾರದ ಒಂದು ಬಹುಮುಖ ಮತ್ತು ಉಪಯುಕ್ತ ಉಪಕ್ರಮವು ದೇಶದ ಅಭಿವೃದ್ಧಿಗೆ ಅಮೂಲ್ಯ ಕೊಡುಗೆ ಆಗಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಯೋಜನೆ
ಕಂಪಿಲಿದೇವ
right|thumb| ಕಂಪಿಲಿ ಸಾಮ್ರಾಜ್ಯದ ದೊರೆ ಕಂಪಿಲಿ ರಾಯನು ನಿರ್ಮಿಸಿದ ಹಂಪಿಯ ಹೇಮಕೂಟ ಬೆಟ್ಟದ ಮೇಲಿರುವ ಶಿವ ದೇವಾಲಯ. ಕಂಪಿಲಿದೇವನು ಕಂಪಿಲಿ ಸಾಮ್ರಾಜ್ಯದ ಎರಡನೆಯ ಮತ್ತು ಕೊನೆಯ ಅಲ್ಪಾವಧಿಯ ರಾಜನಾಗಿದ್ದನು. ಅವನ ಮಗ, ರಾಜಕುಮಾರ ಕುಮಾರ ರಾಮನು ವಾರಂಗಲ್‌ನ ಕಾಕತೀಯ ರಾಜವಂಶ, ಹೊಯ್ಸಳ ಸಾಮ್ರಾಜ್ಯ ಮತ್ತು ದೆಹಲಿಯ ಸುಲ್ತಾನ ಮುಹಮ್ಮದ್ ಬಿನ್ ತುಘಲಕ್ ವಿರುದ್ಧ ಯುದ್ಧಗಳನ್ನು ಮಾಡಲು ತನ್ನ ತಂದೆಗೆ ನಿರಂತರ ಸಹಾಯ ಮಾಡಿದನು. ಕಂಪಿಲಿದೇವ ಮತ್ತು ಅವನ ಮಗ ಕುಮಾರ ರಾಮ ಮಹಮ್ಮದ್ ಬಿನ್ ತುಘಲಕ್‌ನ ಬೃಹತ್ ಪಡೆಗಳೊಂದಿಗೆ ಹೋರಾಡಿ ಮಡಿದರು.
ಆಳ್ವಿಕೆ
ಕಂಪಿಲಿದೇವ ತನ್ನ ತಂದೆ ಮೂರನೇ ಸಿಂಗೇಯ ನಾಯಕನ (ಕ್ರಿ.ಶ. ೧೨೮೦-೧೩೦೦) ನಂತರ ಕ್ರಿ.ಶ ೧೩೦೦ ರಲ್ಲಿ ಉತ್ತರಾಧಿಕಾರಿಯಾದನು. ಅವನು ದೆಹಲಿ ಸುಲ್ತಾನರ ಜೊತೆ ಗಡಿ ವಿವಾದದಲ್ಲಿದ್ದನು. ಸಮರ್ಥ ಸೇನಾ ನಾಯಕನಾಗಿದ್ದ ಅವನ ಮಗ ರಾಜಕುಮಾರ ಕುಮಾರ ರಾಮ, ವಾರಂಗಲ್‌ನ ಕಾಕತೀಯ ರಾಜವಂಶ, ಹೊಯ್ಸಳ ಸಾಮ್ರಾಜ್ಯ ಮತ್ತು ದೆಹಲಿಯ ಸುಲ್ತಾನ ಮುಹಮ್ಮದ್ ಬಿನ್ ತುಘಲಕ್ ವಿರುದ್ಧ ತನ್ನ ತಂದೆಗೆ ನಿರಂತರ ಯುದ್ಧಗಳನ್ನು ನಡೆಸಲು ಸಹಾಯ ಮಾಡಿದನು. ಅವರು ಪ್ರಬಲವಾಗಿ ದೆಹಲಿ ಸುಲ್ತಾನರನ್ನು ವಿರೋಧಿಸಿದ ಯಶಸ್ವಿ ಮತ್ತು ಧೈರ್ಯಶಾಲಿ ಆಡಳಿತಗಾರಲ್ಲಿ ಪ್ರಮುಖರಾಗಿದ್ದಾರೆ.
ಮರಣ
ಕ್ರಿ.ಶ ೧೩೨೭/೧೩೨೮ ರಲ್ಲಿ, ಉತ್ತರ ಭಾರತದಿಂದ ಮುಹಮ್ಮದ್ ಬಿನ್ ತುಘಲಕ್‌ನ ಬೃಹತ್ ಸೈನ್ಯಗಳು ಕಂಪಿಲಿದೇವ ಸಾಮ್ರಾಜ್ಯದ ಮೇಲೆ ದಾಳಿ ಮಾಡಿತು, ಅಂದರೆ ಕಂಪಿಲಿ ಸಾಮ್ರಾಜ್ಯವು ಭರತಖಂಡದ ಕೊನೆಯ ಸ್ವತಂತ್ರ ಹಿಂದೂ ಸಾಮ್ರಾಜ್ಯಗಳಲ್ಲಿ ಒಂದಾಗಿತ್ತು. ಒಂದು ನಿರ್ದಿಷ್ಟ ಸೋಲನ್ನು ಎದುರಿಸಿದಾಗ ರಾಜಮನೆತನದ ಮಹಿಳೆಯರು ಜೌಹರ್ ಮಾಡಿದರು. ಕಂಪಿಲಿದೇವ ಮತ್ತು ಅವನ ಮಗ, ಕುಮಾರ ರಾಮ, ಯುದ್ಧಭೂಮಿಯಲ್ಲಿ ಧೈರ್ಯದಿಂದ ಹೋರಾಡುತ್ತಿರುವಾಗ ಮರಣಹೊಂದಿದರು. ಅವರ ಧೈರ್ಯ ಮತ್ತು ಶೌರ್ಯಕ್ಕಾಗಿ ಇಂದು ಸ್ಮರಣೀಯರಾಗಿದ್ದಾರೆ. ಇದಾದ ನಂತರ ಶೀಘ್ರದಲ್ಲೇ ಹರಿಹರ ಮತ್ತು ಬುಕ್ಕರು ವಿಜಯನಗರ ಸಾಮ್ರಾಜ್ಯವನ್ನು  ಸ್ಥಾಪಿಸಿದರು.
ಉಲ್ಲೇಖಗಳು
ವರ್ಗ:ಕರ್ನಾಟಕದ ಇತಿಹಾಸ
ಜಾಮಾ ಮಸೀದಿ, ಮಥುರಾ
thumb|ಜಾಮಾ ಮಸೀದಿ. ಛಾಯಾಚಿತ್ರವು ಜಾನ್ ಮರೆಯವರಿಂದ ತೆಗೆಯಲ್ಪಟ್ಟದ್ದು, ಸು. ೧೮೫೫
ಜಾಮಾ ಮಸೀದಿ (जामा मस्जिद, جامع مسجد) ಭಾರತದ ಉತ್ತರ ಪ್ರದೇಶ ರಾಜ್ಯದ ಮಥುರಾದಲ್ಲಿದೆ. ಇದರ ಕೆಲಸವನ್ನು ಔರಂಗಜೇಬ್‍ನ ಪ್ರಾಂತಾಧಿಪತಿಯಾಗಿದ್ದ ಅಬ್ದ್-ಉನ್-ನಬಿ ೧೬೬೨ರಲ್ಲಿ ಪೂರ್ಣಗೊಳಿಸಿದನು.
ಅಬ್ದುನ್-ಉನ್-ನಬಿ ಖಾನ್ ಈ ಮಸೀದಿಯ ತಾಣವಾಗಿ ಆಯ್ಕೆ ಮಾಡಿದ ನೆಲವನ್ನು ಕೆಲವು ಕಟುಕರಿಂದ ಖರೀದಿಸಿದನು. ಉಳಿದದ್ದನ್ನು ಕಾಜ಼ಿಗಳ ಒಂದು ಕುಟುಂಬದಿಂದ ಪಡೆದನು. ಅವರ ವಂಶಸ್ಥರು ಈಗಲೂ ಕುಸ್ಕ್ ಮಹಲ್ಲಾ ಎಂದು ಕರೆಯಲ್ಪಡುವ ಪ್ರದೇಶದ ಸ್ವಾಧೀನ ಪಡೆದಿದ್ದಾರೆ.
ವಾಸ್ತುಕಲೆ
ಮಸೀದಿಯಲ್ಲಿ ನಾಲ್ಕು ಸ್ತಂಭಗೋಪುರಗಳಿವೆ. ಪ್ರತಿಯೊಂದು 40 ಮೀ (132 ಅಡಿ) ಎತ್ತರವಿದೆ, ಮತ್ತು ಒಂದು ಪ್ರಾಂಗಣವು ರಸ್ತೆಯ ಮಟ್ಟಕ್ಕಿಂತ ಎತ್ತರಕ್ಕಿದೆ. ಮುಂಭಾಗವು ಎರಡೂ ಕಡೆಗಳಲ್ಲಿ ಪರ್ಷಿಯನ್ ಶಾಸನಗಳೊಂದಿಗೆ ಅಲ್ಲಾಹನ ತೊಂಬತ್ತೊಂಬತ್ತು ಹೆಸರುಗಳನ್ನು ಹೊಂದಿದೆ.
ಉಲ್ಲೇಖಗಳು
ವರ್ಗ:ಉತ್ತರ ಪ್ರದೇಶ ವರ್ಗ:ಮಸೀದಿಗಳು
ಆಹವಮಲ್ಲ ತೈಲಪ
ಆಹವಮಲ್ಲ ತೈಲಪ(r.973–997 CE)  ಇಮ್ಮಡಿ ತೈಲನೆಂದು ಖ್ಯಾತನಾಗಿರುವ ಈತ ಕಲ್ಯಾಣದ ಚಾಲುಕ್ಯ ಮನೆತನದ ಸ್ಥಾಪಕನೆಂದೂ ಕವಿಕಾವ್ಯಪೋಷಕನೆಂದೂ ಗಣ್ಯನಾಗಿದ್ದಾನೆ. ಈ ಮನೆತನದಲ್ಲಿ ಈತನಿಗೆ ಮೊದಲು ಇನ್ನೂ ಕೆಲವರು ಆಗಿಹೋದಂತೆ ತಿಳಿದುಬಂದಿದ್ದರೂ ಅದರ ಚರಿತ್ರೆ ಸರಿಯಾಗಿ ಮೊದಲಾಗುವುದು ಈತನಿಂದಲೇ ಎನ್ನಬಹುದು.
ಬಾಲ್ಯ
ಈತ ನಾಲ್ವಡಿ ವಿಕ್ರಮಾದಿತ್ಯನಿಗೆ ಚೇದಿಯ ರಾಜಪುತ್ರಿ ಬೊಂತಾದೇವಿಯಲ್ಲಿ ಜನಿಸಿದ. ಪತ್ನಿ ಭಮ್ಮಹ (ಭಾಮಹ) ರಟ್ಟನ ಪುತ್ರಿಯಾದ ಜಾಕವ್ವೆ. ಈ ಭಮ್ಮಹ ರಾಷ್ಟ್ರಕೂಟರ ಅರಸನೆಂದೇ ತಿಳಿಯುವುದರಿಂದ ಈಕೆ ರಾಷ್ಟ್ರಕೂಟರಾಜಪುತ್ರಿಯೇ ಆದಳು. ಅಹವಮಲ್ಲ ತೈಲಪನಿಗೆ ಜಾಕವ್ವೆಯಲ್ಲಿ ಸತ್ಯಾಶ್ರಯ ಮತ್ತು ದಶವರ್ಮ (ಯಶೋವರ್ಮ) ಎಂಬ ಇಬ್ಬರು ಪುತ್ರರಿದ್ದರು. ತೈಲಪನ ತರುವಾಯದಲ್ಲಿ ಸತ್ಯಾಶ್ರಯ ಚಾಲುಕ್ಯರಾಜ್ಯವನ್ನಾಳಿದ.
ನಾಮಧೇಯ
ಅಹವಮಲ್ಲ ತೈಲಪನಿಗೆ ತೈಲ (ತೈಲಪ) ಎಂಬುದು ನಿಜವಾದ ಹೆಸರು. ಅಹವಮಲ್ಲ ಎಂಬುದು ನಚ್ಚಿನ ಬಿರುದು. ತೈಲಪಯ್ಯ, ತೈಲಪ್ಪ, ನೊರ್ಮಡಿತೈಲ-ಎಂಬುವು ಪ್ರತಿನಾಮಗಳು. ಈತನಿಗೆ ಮಹಾರಾಜಾಧಿರಾಜ, ರಾಜಪರಮೇಶ್ವರ, ಪರಮಭಟ್ಟಾರಕ-ಎಂದು ಮುಂತಾದ ಸಾಮ್ರಾಜ್ಯದ ಪ್ರಶಸ್ತಿಸೂಚಕವಾದ ಅನೇಕ ಬಿರುದುಗಳಿದ್ದುವು. ಈತ 977ರವರೆಗೆ 24 ವರ್ಷಗಳ ಕಾಲ ರಾಜ್ಯವನ್ನಾಳಿದ.
ರನ್ನ ಆಶ್ರಯದಾತ
ತೈಲಪ ಕವಿರನ್ನನಿಗೆ ಆಶ್ರಯದಾತೃವಾಗಿದ್ದ, ರನ್ನ ಸು. 990ರಲ್ಲಿ ತೈಲಪನ ಆಸ್ಥಾನವನ್ನು ಪ್ರವೇಶಿಸಿರಬೇಕೆಂದೂ ಅಲ್ಲಿಯೇ ಅಜಿತತೀರ್ಥಂಕರಪುರಾಣತಿಲಕ ಎಂಬ ತನ್ನ ಗ್ರಂಥವನ್ನು ರಚಿಸಿರಬೇಕೆಂದೂ ಸು. 991-2ರಲ್ಲಿ ಆತನಿಂದಲೇ ಕವಿಚಕ್ರವರ್ತಿ ಬಿರುದನ್ನು ಪಡೆದಿರಬೇಕೆಂದೂ ವಿದ್ವಾಂಸರು ಊಹಿಸಿದ್ದಾರೆ. ಚಕ್ರವರ್ತಿಯಾದ ತೈಲಪನಿಂದ ಮಹಿಮೋನ್ನತಿಯನ್ನೂ ಕವಿಚಕ್ರವರ್ತಿ ಬಿರುದನ್ನೂ ತಾನು ಪಡೆದುಕೊಂಡುದಾಗಿ ರನ್ನನೇ ತನ್ನ ಇನ್ನೊಂದು ಗ್ರಂಥಗಳಲ್ಲೂ ಅಲ್ಲಲ್ಲಿ ತೈಲಪನ ವಿಚಾರ ಬಂದಿದೆ. ಚಕ್ರಿಗಳೊಳಗಾಹವಮಲ್ಲಂ ಮಿಗಿಲೆನಿಕುಂ, ಅವನಿಪರೊಳ್ ನಿಜಭುಜ ಚಕ್ರವರ್ತಿ ರಣಜಯಕ್ಕೆ ತೈಲನೆಂತಸಹಾಯಂ, ಜಗತೀ ಚಕ್ರಮನಾಳ್ಗೆ ತೈಲನೃಪನೇ ಕಚ್ಛತ್ರದಿಂ -ಇಂಥ ಮಾತುಗಳು ಅಜಿತಪುರಾಣದಲ್ಲಿ ಬಂದಿವೆ. ಗದಾಯುದ್ಧದಲ್ಲಿ ತೈಲಪನನ್ನು ರನ್ನ ಸಮಸ್ತಭುವನಾಶ್ರಯಂ ಶ್ರೀ ಪ್ರಥ್ವೀವಲ್ಲಭಂ, ಮಹಾರಾಜಾಧಿರಾಜಂ, ರಾಜಪರಮೇಶ್ವರಂ, ಪರಮಭಟ್ಟಾರಕಂ, ಕರಹಟಭಯಂಕರಂ, ಜಾವಿಳಾಂದ್ರ ಕುಲೀನ ಭುವನಸದ್ಗುಣಮಣಿವಿಭೂಷಣಂ, ಸಿಂಧುರಕಂಧರಾಧಿರೂಢಪಲ್ಲಿಕೋಟೋ ಲ್ಲುಂಘನಂ, ಭದ್ರಕವಿದ್ರಾವಣಂ, ಕೊಂಕಣಭಯಂಕರಂ, ಉಭಯಬಲದಲ್ಲಣಂ, ಮಾರ್ಮಲೆವರಿಗಜಗೇಸರಿ, ಕರೀಂದ್ರಕಂಠೀರವಮಲ್ಲಂ, ವೈರಿಫಣೀಂದ್ರಸೌಪರ್ಣಂ, ಕ್ರಾಕಲಿಕರಾಜಗಜಕೇಸರಿ, ರಣಕುಂಭಿಕುಂಭಕಂಠೀರವಂ, ಯಾದವ ಕುಲಾಂಬರದ್ಯುಮಣಿ, ರಣರಂಗಭೀಷಣಂ, ರಿಪುಬಲಪುಂಜಗಜಘಟಾಭಂಜನಂ, ಸಾಮಂತ ಮೃಗ ಶಾರ್ದೂಲ, ರಣರಂಗರಾಕ್ಷಸಂ ಅಕಲಂಕರಾಮಂ, ತಳವರ್ಗತಳÀಪ್ರಕಾರಂ, ಅರಿಷ್ಟ ಘರಟ್ಟರಾಷ್ಟ್ರಕೂಟಕಾಳಕೂಟಂ, ನಿಜಭುಜಚಕ್ರವರ್ತಿ, ಪಾಂಚಾಲಮದೇಭಪಂಚಾನನಂ, ಸಂಹಾರಸಿಂಹಿತ್ವಘೋರ್ಜರವಜ್ರವಾಡಾ, ಘೊರ್ಜರ ಭಯಜ್ವರ, ಸಮಸ್ತ ಮಾಳವ ಸಪ್ತಾರ್ಚಿ, ಶತ್ರುಗ್ರಹೋಚಾಟನನುಂ ಮತ್ತಂ ಅನೇಕದೇಶಾಧೀಶ್ವರಂ ಪರನೃಪಮದಗಜಫಟಾಭಂಜನನುಮುತ್ಪಕ್ಯಮಲ್ಲಂ ಶ್ರೀಮನ್ನೊರಿರ್ಮಡಿತೈಲಪ ನೆನಿಸಿದಾಹದಮಲ್ಲದೇವನಿಂ-ಎಂಬುದಾಗಿ ನಾನಾವಿಧವಾಗಿ ಕೀರ್ತಿಸಿದ್ದಾನೆ. ಇದರಲ್ಲಿರುವ ಚಾರಿತ್ರಿಕಾಂಶಗಳು ಹಿಂದೆ ಹೇಳಿರುವ ಘಟನೆಗಳಲ್ಲಿ ಕೆಲವನ್ನು ಘೋಷಿಸುತ್ತವೆ.
ಭಕ್ಷಕ
320px|thumbnail|ಹುಲಿ ತನ್ನ ಶಿಕಾರಿಯನ್ನು ತಿನ್ನುತ್ತಿರುವುದು. ಪರಿಸರದಲ್ಲಿ ಪರಭಕ್ಷಣ ಒಂದು ಪರಭಕ್ಷಕ (ಬೇಟೆಯಾಡುವ ಜೀವಿ) ತನ್ನ ಬೇಟೆಯನ್ನು (ಆಕ್ರಮಣಕ್ಕೊಳಗಾದ ಜೀವಿಯ) ಆಹಾರವಾಗಿ ಪಡೆಯುವ ಜೈವಿಕ ಪರಸ್ಪರ ಕ್ರಿಯೆಯಾಗಿದೆ. ಪರಭಕ್ಷಕ ತನ್ನ ಆಹಾರಕ್ಕಾಗಿ ಬೇಟೆಯಾಡಿದ ಪ್ರಾಣಿಯನ್ನು ತಿನ್ನುವ ಮೊದಲು ಕೊಲ್ಲಬಹುದು ಅಥವಾ ಕೊಲ್ಲದೆ ಇರಬಹುದು, ಆದರೆ ಪರಭಕ್ಷಣೆಯ ಆಕ್ರಮಣದಿಂದ ಸಾಮಾನ್ಯವಾಗಿ. ಶಿಕಾರಿ ಸಾಯುತ್ತದೆ.ಮತ್ತು ಅದರ ಬಳಕೆ ಮೂಲಕ ಶಿಕಾರಿಯ ಅಂಗಾಂಶದ ಅಂತಿಮವಾಗಿ ಹೀರುವಿಕೆಯ  ಮೂಲಕ ಸಾವಿಗೆ ಕಾರಣವಾಗಬಹುದು. ಇದರಿಂದಾಗಿ ಪರಭಕ್ಷಣೆಯು ಯಾವಾಗಲೂ ಸಾಮಾನ್ಯವಾಗಿ ಮಾಂಸಹಾರಿತನವು ಆಗಿದೆ. ಸೇವನೆಯ ಇತರೆ ವಿಭಾಗಗಳು ಸಸ್ಯಾಹಾರಿಗಳ (ಸಸ್ಯಗಳ ಭಾಗಗಳು ತಿನ್ನುವ), mycophagy (ಶಿಲೀಂಧ್ರಗಳ ಭಾಗಗಳು ತಿನ್ನುವುದು) ಮತ್ತು detritivory ಸತ್ತ ಜೈವಿಕ ವಸ್ತುಗಳನ್ನು (ಉಳಿಕೆ ದ್ರವ್ಯವನ್ನು) ಬಳಕೆ ಇವೆ. ಈ ಎಲ್ಲಾ ಬಳಕೆ ವಿಭಾಗಗಳು ಗ್ರಾಹಕ ಸಂಪನ್ಮೂಲ ವ್ಯವಸ್ಥೆಗಳು ಅಂಗೀಕೃತ ಪದ್ಧತಿಯಲ್ಲಿ ಬೀಳುತ್ತವೆ. ಇದನ್ನು ಆಹಾರ-ಸೇವನೆಯ ವರ್ತನೆಗಳು ಎಂದುವಿವಿಧ ರೀತಿಯಲ್ಲಿ ಪ್ರತ್ಯೇಕಿಸಲು ಕಷ್ಟವಾಗುತ್ತದೆ. ಉದಾಹರಣೆಗೆ, ಕೆಲವು ಪರಾವಲಂಬಿ ಜಾತಿಗಳಲ್ಲಿನ ಒಂದು ವಾಹಕ ಜೀವಿ ಬೇಟೆಯಾಡಿದ ತದನಂತರ ತಮ್ಮ ಮೊಟ್ಟೆಗಳನ್ನು ಇಡುತ್ತವೆ .ಇದು ಮರಣ ನಂತರ ಅಥವಾ ತನ್ನ ಕೊಳೆಯುವ ಶವವನ್ನು ನಿರಂತರವಾಗಿ ಅದು ಮತ್ತು ಅದರ ಮಕ್ಕಳು ಹೀರುತ್ತವೆ. ಪರಭಕ್ಷಣೆಯಿಂದಾಗುವ ಪ್ರಮುಖ ಲಕ್ಷಣವೆಂದರೆ ಪರಭಕ್ಷಕದಿಂದ ಆದರಬೇಟೆಯ ಜನಸಂಖ್ಯೆಯ ಮೇಲೆ ನೇರ ಪರಿಣಾಮಬೀರುತ್ತದೆ. ಮತ್ತೊಂದೆಡೆ, detritivores ಕೇವಲ ಸತ್ತ ವ್ಯಕ್ತಿಗಳ ಅವನತಿಯಿಂದ ಉಂಟಾಗುವ ಸತ್ತ ಜೈವಿಕ ವಸ್ತುಗಳನ್ನು ತಿನ್ನುತ್ತವೆ ಮತ್ತು "ದಾನಿ" ಜೀವಿ ಗಳ ಮೇಲೆ ಯಾವುದೇ ನೇರ ಪರಿಣಾಮ ಬೀರುವುದಿಲ್ಲ.
ಪ್ರಾದೇಶಿಕ ಸಮಗ್ರ ಆರ್ಥಿಕ ಸಹಭಾಗಿತ್ವ
ಪ್ರಾದೇಶಿಕ ಸಮಗ್ರ ಆರ್ಥಿಕ ಸಹಭಾಗಿತ್ವ ( ಆರ್‌ಸಿಇಪಿ ) ಏಷ್ಯಾ-ಪೆಸಿಫಿಕ್ ಪ್ರದೇಶದಲ್ಲಿ ಹತ್ತು ಆಸಿಯಾನ್ ರಾಜ್ಯಗಳ (ಅಂದರೆ ಬ್ರೂನಿ, ಕಾಂಬೋಡಿಯಾ, ಇಂಡೋನೇಷ್ಯಾ, ಲಾವೋಸ್, ಮಲೇಷ್ಯಾ, ಮ್ಯಾನ್ಮಾರ್, ಫಿಲಿಪೈನ್ಸ್, ಸಿಂಗಾಪುರ್, ಥೈಲ್ಯಾಂಡ್ ಮತ್ತು ವಿಯೆಟ್ನಾಂ ) ಮತ್ತು ಅವುಗಳ ಐದು ಮುಕ್ತ ವ್ಯಾಪಾರ ಒಪ್ಪಂದದ ಪಾಲುದಾರರಾದ ಆಸ್ಟ್ರೇಲಿಯಾ, ಚೀನಾ, ಜಪಾನ್, ನ್ಯೂಜಿಲೆಂಡ್ ಮತ್ತು ದಕ್ಷಿಣ ಕೊರಿಯಾ ನಡುವಿನ ಮುಕ್ತ ವ್ಯಾಪಾರ ಒಪ್ಪಂದವಾಗಿದೆ. ಈ15 ಸದಸ್ಯ ರಾಷ್ಟ್ರಗಳು ವಿಶ್ವದ ಜನಸಂಖ್ಯೆಯ ಮತ್ತು ಜಿಡಿಪಿಯ  ಸುಮಾರು 30%  ಭಾಗವನ್ನು ಹೊಂದಿದ್ದು, ಇದು ಅತಿದೊಡ್ಡ ವ್ಯಾಪಾರ ಸಂಘವಾಗಿದೆ. ಇದು ನವೆಂಬರ್ 15, 2020 ರಂದು ವಿಯೆಟ್ನಾಂ-ಆತಿಥೇಯ ವರ್ಚುವಲ್ ಆಸಿಯಾನ್ ಶೃಂಗಸಭೆಯಲ್ಲಿ ಸಹಿ ಹಾಕಲ್ಪಟ್ಟಿತು, ಮತ್ತು ಇದು ಸದಸ್ಯ ರಾಷ್ಟ್ರಗಳಿಂದ ಅಂಗೀಕರಿಸಲ್ಪಟ್ಟ ನಂತರ ಎರಡು ವರ್ಷಗಳಲ್ಲಿ ಜಾರಿಗೆ ಬರುವ ನಿರೀಕ್ಷೆಯಿದೆ.
ಆರ್‌ಸಿಇಪಿ ಯು ಚೀನಾ, ಜಪಾನ್ ಮತ್ತು ದಕ್ಷಿಣ ಕೊರಿಯಾ  (ಇವು ಏಷ್ಯಾದ ನಾಲ್ಕು ಅತಿದೊಡ್ಡ ಆರ್ಥಿಕತೆಗಳಲ್ಲಿ ಮೂರುಆರ್ಥಿಕತೆಗಳಾಗಿವೆ.  ) ಮೊದಲ ಮುಕ್ತ ವ್ಯಾಪಾರ ಒಪ್ಪಂದವಾಗಿದೆ, ಮತ್ತು ಚೀನಾವನ್ನು ಸೇರಿಸಿದ ಮೊದಲ ಬಹುಪಕ್ಷೀಯ ಮುಕ್ತ ವ್ಯಾಪಾರ ಒಪ್ಪಂದವಾಗಿದೆ. ಸಹಿ ಹಾಕಿದ ಸಮಯದಲ್ಲಿ,ಈ ಸಂಘಟನೆಯು  COVID-19 ಸಾಂಕ್ರಾಮಿಕದ ಮಧ್ಯೆ ಆರ್ಥಿಕತೆಯನ್ನು ಉತ್ತೇಜಿಸಲು ಮತ್ತು "ಗುರುತ್ವಾಕರ್ಷಣೆಯ ಆರ್ಥಿಕ ಕೇಂದ್ರವನ್ನು ಏಷ್ಯಾದ ಕಡೆಗೆ ಎಳೆಯಲು ಸಹಾಯ  ಮಾಡುತ್ತದೆ"  ಎಂದು  ವಿಶ್ಲೇಷಕರು ಹೇಳಿದ್ದಾರೆ.
ಸದಸ್ಯತ್ವ
ಮಧ್ಯ ಏಷ್ಯಾದ ರಾಷ್ಟ್ರಗಳು ಮತ್ತು ಏಷ್ಯಾ-ಪೆಸಿಫಿಕ್ (ದಕ್ಷಿಣ ಏಷ್ಯಾ, ಪೂರ್ವ ಏಷ್ಯಾ, ಆಗ್ನೇಯ ಏಷ್ಯಾ ಮತ್ತು ಓಷಿಯಾನಿಯಾ) ದಲ್ಲಿ ಉಳಿದಿರುವ ರಾಷ್ಟ್ರಗಳಂತಹ ಯಾವುದೇ ಬಾಹ್ಯ ಆರ್ಥಿಕ ಪಾಲುದಾರರಿಗೂ ಈ ವ್ಯವಸ್ಥೆ ಮುಕ್ತವಾಗಿದೆ.
ಒಪ್ಪಂದದ ವಿವರಗಳು
ಒಪ್ಪಂದವು ಸುಂಕ ಮತ್ತು ಕೆಂಪು ಟೇಪ್ ಗಳನ್ನು ಕಡಿಮೆ ಮಾಡುವ ಉದ್ದೇಶ   ಹೊಂದಿದೆ. ಇದು ಬಣದುದ್ದಕ್ಕೂ ಏಕೀಕೃತ ಮೂಲದ ನಿಯಮಗಳನ್ನು ಒಳಗೊಂಡಿದೆ, ಇದು ಅಂತರರಾಷ್ಟ್ರೀಯ ಪೂರೈಕೆ ಸರಪಳಿಗಳಿಗೆ   ಮತ್ತು ಈ  ಪ್ರದೇಶದ ಒಳಗಿನ ವ್ಯಾಪಾರಗಳಿಗೆ ಅನುಕೂಲವಾಗಬಹುದು. ಇದು ಕೆಲವು ಸುಂಕಗಳನ್ನು ಸಹ ನಿಷೇಧಿಸುತ್ತದೆ. ಇದು ಕಾರ್ಮಿಕ ಸಂಘಗಳು, ಪರಿಸರ ಸಂರಕ್ಷಣೆ ಅಥವಾ ಸರ್ಕಾರದ ಸಬ್ಸಿಡಿಗಳ ಮೇಲೆ ಗಮನ ಕೇಂದ್ರೀಕರಿಸುವುದಿಲ್ಲ.
ಆರ್‌ಸಿಇಪಿಯು ಅವೇ ಕೆಲವು ದೇಶಗಳನ್ನು ಒಳಗೊಂಡಿರುವ  ಟ್ರಾನ್ಸ್-ಪೆಸಿಫಿಕ್ ಸಹಭಾಗಿತ್ವಕ್ಕಾಗಿ ಸಮಗ್ರ ಮತ್ತು ಪ್ರಗತಿಪರ ಒಪ್ಪಂದದಷ್ಟು ಸಮಗ್ರವಾಗಿಲ್ಲ,
ಒಪ್ಪಂದದ ಮಹತ್ವ
ಆರ್‌ಸಿಇಪಿ ಸದಸ್ಯ ದೇಶಗಳು ವಿಶ್ವದ ಜನಸಂಖ್ಯೆಯ ಸುಮಾರು ಮೂರನೇ ಒಂದು ಭಾಗವನ್ನು ಹೊಂದಿದ್ದು  ಮತ್ತು ಜಾಗತಿಕ ಒಟ್ಟು ದೇಶೀಯ ಉತ್ಪನ್ನದ 29% ರಷ್ಟನ್ನು ಹೊಂದಿವೆ. ಈ ಹೊಸ ಮುಕ್ತ ವ್ಯಾಪಾರ ಗುಂಪು ಯುನೈಟೆಡ್ ಸ್ಟೇಟ್ಸ್-ಮೆಕ್ಸಿಕೊ-ಕೆನಡಾ ಒಪ್ಪಂದ ಮತ್ತು ಯುರೋಪಿಯನ್ ಯೂನಿಯನ್ ಎರಡಕ್ಕಿಂತಲೂ ದೊಡ್ಡದಾಗಿದೆ. ಸಂಭಾವ್ಯ ಆರ್‌ಸಿಇಪಿ ಸದಸ್ಯರ ಒಟ್ಟು ಜಿಡಿಪಿ 2007 ರಲ್ಲಿ ಟ್ರಾನ್ಸ್-ಪೆಸಿಫಿಕ್ ಪಾಲುದಾರಿಕೆ (ಟಿಪಿಪಿ) ಸದಸ್ಯದೇಶಗಳ ಒಟ್ಟು ಜಿಡಿಪಿಯನ್ನು ಮೀರಿಸಿತು. ಮುಂದುವರಿದ ಆರ್ಥಿಕ ಬೆಳವಣಿಗೆಯು, ಅದರಲ್ಲೂ ವಿಶೇಷವಾಗಿ ಚೀನಾ ಮತ್ತು ಇಂಡೋನೇಷ್ಯಾದಲ್ಲಿನ ಮುಂದುವರಿದ ಆರ್ಥಿಕ ಬೆಳವಣಿಗೆಯು, ಮೂಲ ಆರ್‌ಸಿಇಪಿ ಸದಸ್ಯ ದೇಶಗಳಲ್ಲಿನ ಒಟ್ಟು ಜಿಡಿಪಿ 2050 ರ ವೇಳೆಗೆ  100 ಟ್ರಿಲಿಯನ್‌ ಯುಎಸ್  ಡಾಲರ್ಗಳಿಗಿಂತ ಹೆಚ್ಚಾಗಬಹುದು, ಇದು ಟಿಪಿಪಿ ಆರ್ಥಿಕತೆಗಳ ಯೋಜನೆಯ ಗಾತ್ರವನ್ನು ದ್ವಿಗುಣಗೊಳಿಸುತ್ತದೆ. 23 ಜನವರಿ 2017 ರಂದು, ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಅಮೆರಿಕವನ್ನು ಟಿಪಿಪಿಯಿಂದ ಹಿಂತೆಗೆದುಕೊಳ್ಳುವ ಜ್ಞಾಪಕ ಪತ್ರಕ್ಕೆ ಸಹಿ ಹಾಕಿದರು, ಈ ಕ್ರಮವು ಆರ್‌ಸಿಇಪಿಗೆ ಯಶಸ್ಸಿನ ಸಾಧ್ಯತೆಗಳನ್ನು ಉತ್ತಮಗೊಳಿಸುತ್ತದೆ.
2020 ರ ಪ್ರೊಜೆಕ್ಷನ್ ಒಂದರ ಪ್ರಕಾರ, ಈ ಒಪ್ಪಂದವು ಜಾಗತಿಕ ಆರ್ಥಿಕತೆಯನ್ನು 186 ಬಿಲಿಯನ್ ಯುಎಸ್ ಡಾಲರ್ಗಳಷ್ಟು ಹೆಚ್ಚಿಸುವ ನಿರೀಕ್ಷೆಯಿದೆ.
ಪ್ರತಿಕ್ರಿಯೆಗಳು
2016 ರಲ್ಲಿ, ಎಲೆಕ್ಟ್ರಾನಿಕ್ ಫ್ರಾಂಟಿಯರ್ ಫೌಂಡೇಶನ್ನು   ಆರ್‌ಸಿಇಪಿಯ ಬೌದ್ಧಿಕ ಆಸ್ತಿ ನಿಬಂಧನೆಗಳ ಮೊದಲ ಕರಡನ್ನು "ವ್ಯಾಪಾರ ಒಪ್ಪಂದದಲ್ಲಿ ಹಕ್ಕುಸ್ವಾಮ್ಯಗಳ ಮೇಲೆ ಬಗ್ಗೆ ಹಿಂದೆಂದೂ ಕಾಣದ ಅತ್ಯಂತ ಕೆಟ್ಟ ನಿಬಂಧನೆಗಳನ್ನು ಹೊಂದಿದೆ" ಎಂದು ವರ್ಣಿಸಿದೆ.
ಭಾರತವು 2019 ರ ನವೆಂಬರ್‌ನಲ್ಲಿ ಮುಖ್ಯವಾಗಿ ಚೀನಾ ದೇಶವು ತಯಾರಿಸಿದ ಸರಕುಗಳನ್ನು ಮತ್ತು ಆಸ್ಟ್ರೇಲಿಯಾ ಮತ್ತು ನ್ಯೂಜಿಲೆಂಡ್‌ ದೇಶಗಳು ಕೃಷಿ ಮತ್ತು ಡೈರಿ ಉತ್ಪನ್ನಗಳನ್ನು ಒಳಸುರಿಯುತ್ತವೆ ಮತ್ತು ಆ ಮೂಲಕ , ಇದು ತನ್ನದೇ ಆದ ದೇಶೀಯ ಕೈಗಾರಿಕಾ ಮತ್ತು ಕೃಷಿ ಕ್ಷೇತ್ರಗಳ ಮೇಲೆ ಪರಿಣಾಮ ಬೀರುತ್ತದೆ  ಎಂಬ ಭಯದಿಂದ  ಒಪ್ಪಂದದಿಂದ ಹಿಂದೆ ಸರಿಯಿತು,  ಭಾರತದ ಹಿಂತೆಗೆದುಕೊಳ್ಳುವಿಕೆಯಿಂದಾಗಿ, ಚೀನಾ ಆರ್‌ಸಿಇಪಿಯಲ್ಲಿ ಪ್ರಾಬಲ್ಯ ಸಾಧಿಸಬಹುದು ಎಂಬ ಆತಂಕಗಳಿವೆ.
ಆರ್‌ಸಿಇಪಿ ಸಹಿ ಹಾಕಿದಾಗ, ಚೀನಾದ ಪ್ರಧಾನ ಮಂತ್ರಿ ಲಿ ಕೆಕಿಯಾಂಗ್ ಇದನ್ನು "ಬಹುಪಕ್ಷೀಯತೆ ಮತ್ತು ಮುಕ್ತ ವ್ಯಾಪಾರದ ವಿಜಯ" ಎಂದು ಘೋಷಿಸಿದರು. ಸಿಂಗಾಪುರದ ಪ್ರಧಾನ ಮಂತ್ರಿ ಲೀ ಹ್ಸೀನ್ ಲೂಂಗ್ ಇದನ್ನು "ನಮ್ಮ ಪ್ರದೇಶಕ್ಕೆ ಒಂದು ಪ್ರಮುಖ ಹೆಜ್ಜೆ" ಮತ್ತು ಮುಕ್ತ ವ್ಯಾಪಾರ ಮತ್ತು ಆರ್ಥಿಕ ಪರಸ್ಪರ ಅವಲಂಬನೆಗೆ ಬೆಂಬಲದ ಸಂಕೇತ ಎಂದು ಕರೆದರು.
ಉಲ್ಲೇಖಗಳು
ವರ್ಗ:Pages with unreviewed translations
ವ್ಯಕ್ತನಮೂನೆ
ವ್ಯಕ್ತನಮೂನೆಯು (ಫೀನೊಟೈಪ್) ಜೀವಿಯೊಂದರ ಅವಲೋಕಿಸ ಬಹುದಾದ ಗುಣಗಳ ಮೊತ್ತ ಮತ್ತು ಇದು ಜೀವಿಯ ರಚನೆ, ಬೆಳವಣಿಗೆ, ಜೀವರಸಾಯನಿಕ ಅಥವಾ ದೈಹಿಕ ಕ್ರಿಯೆಗಳು, ರುತು ಸಂಬಂಧಿತ ಕ್ರಿಯೆಗಳು, ವರ್ತನೆಗಳು ಮತ್ತು ವರ್ತನೆಯ ಉಪ-ಉತ್ಪನ್ನಗಳನ್ನು (ಹಕ್ಕಿಯ ಗೂಡಿನಂತಹ) ಒಳಗೊಳ್ಳುತ್ತದೆ. ವ್ಯಕ್ತನಮೂನೆಯು ಜೀವಿಯ ವಂಶವಾಹಿಯ ಅಭಿವ್ಯಕ್ತಿ ಮತ್ತು ಪರಿಸರದ ಪ್ರಭಾವ ಮತ್ತು ಅವೆರಡರ ನಡುವಿನ ಅಂತರಕ್ರಿಯೆಯ ಪರಿಣಾಮ. ಒಂದು ಪ್ರಭೇದದ ಸಮುದಾಯದಲ್ಲಿ ಸ್ಪಷ್ಟವಾದ ವ್ಯತ್ಯಾಸಗಳುಳ್ಳ ಗುಣಗಳು ಇವೆಯೆಂದಾದರೆ ಆ ಪ್ರಭೇದವನ್ನು ಪಾಲಿಮಾರ್ಫ್ ಎಂದು ಕರೆಯಲಾಗುತ್ತದೆ
ಜೀವಿಯ ಜೀನ್‌ನಮೂನೆ ಅದರ ಜೀನೋಮ್‌ನಲ್ಲಿರುವ ಅನುವಂಶಿಕ ಸಂದೇಶಗಳು.
೧೯೧೧ರಲ್ಲಿ ವಿಲ್‌ಹೆಲ್ಮ್ ಜೊಹಾನಸನ್ ಜೀವಿಯ ಅನುವಂಶಿಕತೆ ಮತ್ತು ಅದು ಏನನ್ನು ಉತ್ಪಾದಿಸುತ್ತದೆ ಎಂಬುದರ ನಡುವೆ ವ್ಯತ್ಯಾಸ ಮಾಡಲು ಜೀನ್‌ನಮೂನೆ-ವ್ಯಕ್ತನಮೂನೆಗಳ ನಡುವೆ ವ್ಯತ್ಯಾಸದ ಚಿಂತನೆಯನ್ನು ಮುಂದಿಟ್ಟ. ಈ ವ್ಯತ್ಯಾಸವು ಅಗಸ್ಟ್ ವೈಸಮನ್ ಮುಂದಿಟ್ಟ ಇಂತಹುದೇ ಸಲಹೆಯಾದ ಜೀವಾಂಕುರ ದ್ರವ್ಯ (ಜರ್ಮ್ ಪ್ಲಾಸಂ) ಮತ್ತು ದೈಹಿಕ ಜೀವಕೋಶಗಳ (ದೇಹ) ನಡುವಿನ ವ್ಯತ್ಯಾಸದ ಪ್ರಸ್ತಾಪವನ್ನು ಹೋಲುತ್ತಿತ್ತು. ರಿಚರ್ಡ್ ಡಾವ್ಕಿನ್ಸ್ ೧೯೭೮ರಲ್ಲಿ ಮತ್ತು ನಂತದದಲ್ಲಿ ಮತ್ತೆ ತನ್ನ ಪುಸ್ತಕ ದಿ ಎಕ್ಸಟೆಂಡೆಡ್ ಫೀನೊಟೈಪ್‌ನಲ್ಲಿ ೧೯೮೨ರಲ್ಲಿ ಹಕ್ಕಿಗಳ ಗೂಡು ಮತ್ತು ಇತರ ಕ್ಯಾಡಿಸ್ ನೊಣಗಳ ಕೋಶಗಳಂತಹ ರಚನೆಗಳನ್ನು ಮತ್ತು ಬೀವರ್‌ ಅಡ್ಡಗಟ್ಟೆ ಮುಂತಾದವುಗಳನ್ನು “ಹಿಗ್ಗಿಸಿದ ವ್ಯಕ್ತನಮೂನೆ” ಎಂದು ಪರಿಗಣಿಸ ಬಹುದು ಎಂದು ಸೂಚಿಸುತ್ತಾರೆ.
ವ್ಯಾಖ್ಯಾನದ ಕಷ್ಟ
ವ್ಯಕ್ತನಮೂನೆಯ ಬಗೆಗಿನ ವ್ಯಾಖ್ಯಾನ ನೇರ ಎಂದು ತೋರಿದಾಗ್ಯೂ ಈ ಪರಿಕಲ್ಪನೆಯ ಆಳದಲ್ಲಿ ಕೆಲವು ಸೂಕ್ಷ್ಮಗಳಿವೆ. ಈ ವ್ಯಾಖ್ಯಾನದ ಪ್ರಕಾರ ಆರ್‌ಎನ್‌ಎ ಮತ್ತು ಪ್ರೋಟೀನ್‌ಗಳ ಅಣುಗಳನ್ನೂ ಒಳಗೊಂಡು ಯಾವುದು ಜೀನ್‌ನಮೂನೆಯ ಮೇಲೆ ಆಧಾರ ಪಟ್ಟಿರುತ್ತದೆಯೊ ಅದೆಲ್ಲವೂ ವ್ಯಕ್ತನಮೂನೆ ಎಂದು ಭಾಸವಾಗುತ್ತದೆ. ಅನುವಂಶಿಕ ಪದಾರ್ಥ ಸಂಕೇತಿಸಿದ ಬಹಳಷ್ಟು ಅಣುಗಳು ಮತ್ತು ರಚನೆಗಳು ಜೀವಿಯ ಆಕೃತಿ ಅಥವಾ ರೂಪದಲ್ಲಿ ಕಾಣುವುದಿಲ್ಲ ಆದಾಗ್ಯೂ ಅವು ಅವಲೋಕಿಸ ಬಹುದಾದವು ಮತ್ತು ವ್ಯಕ್ತನಮೂನೆಯ ಭಾಗ.
ಮಾನವನ ರಕ್ತದ ಗುಂಪು ಇದಕ್ಕೊಂದು ಉದಾಹರಣೆ. ಇದು ಜೀವಿಗಳ ಮೇಲೆ ಕೇಂದ್ರೀಕೃತವಾಗುವ ಮೂಲ ಉದ್ಧೇಶದಿಂದ ಆಚೆ ಹೋಗುತ್ತದೆ ಎಂದು ಸೂಚಿತವಾಗಿದೆ. ಅಂದರೆ ವ್ಯಕ್ತನಮೂನಯ ಪರಿಕಲ್ಪನೆಗೆ ಸೂಕ್ತವಾದ ಜೈವಿಕ ಸಂಘಟನೆಯ ಹಂತವು ಜೀವಕೋಶ ಮಟ್ಟದಲ್ಲಿದೆ ಎಂದು ಅರ್ಥೈಸಬಹುದು. ಯಾವರೀತಿ ಅರ್ಥೈಸಿದಾಗಲೂ ವ್ಯಕ್ತನಮೂನೆ ಪದವು ತಾಂತ್ರಿಕ ಪದ್ಧತಿಯು ಕಾಣುವಂತೆ ಮಾಡುವ ಗುಣಗಳನ್ನು ಸಹ ಒಳಗೊಂಡಿರುತ್ತದೆ. ಈ ಚಿಂತನೆಯ ಗಮನಾರ್ಹ ವಿಸ್ತರಣೆ “ಸಾವಯವ ಅಣುಗಳು” ಅಥವಾ ಜೀವಿಗಳು ಕಿಣ್ವಗಳ ರಾಸಾಯನಿಕ ಕ್ರಿಯೆಗಳ ಮೂಲಕ ಉಂಟಾಗುವ ವಿಟಮಿನ್‌ಗಳಂತಹ ಚಯಾಪಚಯ ಉತ್ಪನ್ನಗಳ ಇರುವಿಕೆಯನ್ನು ಸಹ ಈ ವ್ಯಕ್ತನಮೂನೆಯ ಪಟ್ಟಿಗೆ ಸೇರಿಸ ಬಹುದು.
ವರ್ತನೆಯೂ ಅವಲೋಕಿಸ ಬಹುದಾದ ಗುಣವಾದ್ದರಿಂದ ಇನ್ನೊಂದು ವಿಸ್ತರಣೆಯು ವರ್ತನೆಯ ವ್ಯಕ್ತನಮೂನೆಗೆ ಸಂಬಂಧಿಸಿದೆ. ವರ್ತನೆಯ ವ್ಯಕ್ತನಮೂನೆಗಳು ರೋಗ ಸಹಲಕ್ಷಣಗಳ ವ್ಯಾಪ್ತಿಗೆ ಸಂಬಂಧಿಸಿದ ಕಾರಣಕ್ಕೆ ಅವುಗಳ ವೈದ್ಯಕೀಯ ಪ್ರಸ್ತತತೆ ಬಗೆಗೆ ಸಂಶೋಧನೆ ನಡೆಯುತ್ತಿದೆ. ಕೆಲವೊಮ್ಮೆ “ವ್ಯಕ್ತನಮೂನೆ” ಪದವನ್ನು ತಪ್ಪಾಗಿ ವ್ಯತ್ಯಯನ ಉಂಟಾದ ಜೀವಿಯಲ್ಲಿ (ಬಹಳಷ್ಟು ಸಲ ಪ್ರಯೋಗಗಳಿಗೆ ಮಾದರಿ ಜೀವಿಯಾಗಿ ಬಳಸುವ ನಾಕ್‌ಓಟ್ ಇಲಿಗೆ ಸಂಬಂಧಿಸಿದಂತೆ) ಕಾಣಬರುವ ವ್ಯಕ್ತನಮೂನೆಗಳ ಬದಲಾವಣೆಗೆ ಸಂಕ್ಷಿಪ್ತವಾಗಿ ಬಳಸಲಾಗುತ್ತಿದೆ.
ವ್ಯಕ್ತನಮೂನೆಯ ವ್ಯತ್ಯಾಸ
ವ್ಯಕ್ತನಮೂನೆಯ ವ್ಯತ್ಯಾಸವು (ಅನುವಂಶಿಕವಾಗಿ ದತ್ತವಾಗಬಲ್ಲ ವ್ಯತ್ಯಾಸಗಳಿಂದ ಉಂಟಾಗುವ) ನೈಸರ್ಗಿಕ ಆಯ್ಕೆಯ ಮೂಲಕ ವಿಕಾಸವಾಗುವದಕ್ಕೆ ಮೂಲಭೂತ ಅಗತ್ಯವಾಗಿದೆ. ಒಟ್ಟಾರೆ ಜೀವಿಯು ನಂತರದ ಪೀಳಿಗೆಗೆ ತನ್ನ ಕೊಡುಗೆ ಕೊಡುತ್ತದೆ (ಅಥವಾ ಕೊಡುವುದಿಲ್ಲ). ಹೀಗಾಗಿ ನೈಸರ್ಗಿಕ ಆಯ್ಕೆಯು ಪರೋಕ್ಷವಾಗಿ ವ್ಯಕ್ತನಮೂನೆಗೆ ಕೊಡುಗೆ ಕೊಡುವ ಮೂಲಕ ಸಮುದಾಯದ ಅನುವಂಶಿಕ ಸ್ವರೂಪದ ಮೇಲೆ ಪರಿಣಾಮ ಬೀರುತ್ತದೆ. ವ್ಯಕ್ತನಮೂನೆಯ ವ್ಯತ್ಯಾಸಗಳು ಇಲ್ಲದಿದ್ದಲ್ಲಿ ನೈಸರ್ಗಿಕ ಆಯ್ಕೆಯ ಮೂಲಕ ವಿಕಾಸವೂ ಇರುವುದಿಲ್ಲ.
ಜೀನ್‌ನಮೂನೆ ಮತ್ತು ವ್ಯಕ್ತನಮೂನೆಗಳ ನಡುವಿನ ಸಂಬಂಧವನ್ನು ಕೆಲವೊಮ್ಮೆ ಹೀಗೆ ಸೂಚಿಸಲಾಗಿದೆ:
ಜೀನ್‌ನಮೂನೆ + ಪರಿಸರ → ವ್ಯಕ್ತನಮೂನೆ
ಹೆಚ್ಚು ಸೂಕ್ಷ್ಮ ಸಂಬಂಧವನ್ನು ಹೀಗೆ ತೋರಿಸ ಬಹುದು: